🕔12:16, 27.Feb 2021\nYn Fryslân gie yn de ôfrûne wike it oantal nije koroanabesmettingen mei 19 persint omheech: fan 1128 nei 1346. Sawat 11.000 ynwenners lieten har teste, de wyks dêrfoar 8565 Nettsjinsteande dy ferheging krije ferskillende groepen minsken takomme wike mear frijheden,\nWibe de Wytfisk (gedicht) Fernijd\n🕔09:30, 27.Feb 2021\nWibe de Wytfisk wennet yn de Bonkefeart, dêr hat er ek it swimmen leard. Hy kin yn de omkriten alle wetter, in tomtom wit it echt net better. Efkes nei de Grutte Wiel of Ryptsjerk ta, of oer de Ie\n🕔09:09, 27.Feb 2021\nYn de earste helte fan april krije ynwenners fan Dokkum en omkriten de mooglikheid om tichter by honk de prip foar koroana te heljen. De GGD iepenet dan in faksinaasjelokaasje yn de Dokkumer sporthal De Trimmer. It sil it fiifde\nBrânbrief: ‘Winkels en hoareka op 3 maart wer iepen!’ Fernijd\n🕔08:39, 27.Feb 2021\n“Der is in ûnhâldbere situaasje ûntstien, en ûndernimmers stean dêrby mei de rêch tsjin de muorre.” Dat sei Abbe Borger as foarsitter fan H&I Surhústerfean. Ofrûne tongersdei bea er wethâlder Harjan Bruining en boargemaster Oebele Brouwer fan Achtkarspelen in brânbrief\n🕔08:29, 27.Feb 2021\nDichteresse Marieke Lucas Rijneveld jout de opdracht om in gedicht fan de Amerikaanske Amanda Gorman oer te setten werom. It giet om it gedicht ‘The hill we climb’ dat Gorman foardroech by de ynauguraasje fan presidint Biden. Yn Nederlân krige\n🕔19:05, 26.Feb 2021\nDE JOUWER – It wie in moaie dei mei flink wat sinne, mar it wie wol in hiel stik frisser as de lêste dagen. It waar foar it wykein sjocht der goed út. Der is wol kâns op damp. Yn\n🕔17:00, 26.Feb 2021 Lês it folsleine artikel▸\n🕔14:07, 26.Feb 2021\nOp it heden falt Nederlân ûnder in hegedrukgebiet mei de kearn boppe de Britske eilannen. Dat systeem tsjocht begjin ankom wike nei it Europeeske fêstelân, wylst boppe Yslân in nij sintrum fan hege druk ûntstiet, dat him yn eastlike rjochting\n🕔11:01, 26.Feb 2021\nYn Fryslân binne twa adressen dêr’t men terjochte kin foar as it wat mei glêsblazen te krijen hawwe moat. Der is in atelier yn Ljouwert en yn Eksmoarre is it Quakeltje. Sûnt 1997 hat Alvin Overwater tegearre mei syn frou\n‘The Rolling Stones – Unzipped’ ferlinge o/m 18 april\n🕔08:54, 26.Feb 2021\nIt Grinzer Museum ferlinget The Rolling Stones – Unzipped oant en mei 18 april 2021. De ferlinging is in uterst besykjen fan it museum om de útstalling sa lang mooglik iepen te hâlden en safolle mooglik besikers talitte te kinnen.


Dyk ticht foar fytsrekôr | Omrop Fryslân Skip to main content\nDyk ticht foar fytsrekôr 08 jul 2013 - 19:48\nDe A31 fan Frjentsjer nei Dronryp is tiisdeitemoarn in pear oeren ôfsletten foar it ferkear. Fan alve oere ôf besykje studinten fan TU/Delft dêr in nij fytsrekôr te realisearjen. Dat dogge se mei in sels makke fyts, dy't hurder as 100 kilometer yn 'e oere kin.\nNeffens Rykswettersteat is de A31 poer geskikt, omdat it stik dyk dêr hielendal rjocht is. Automobilisten moatte rekken hâlde mei 5 minuten fertraging. Fan healwei twaen ôf is de dyk wer beskikber foar it normale ferkear.\nKorreksje meldeLês foarTrefwurden: DronrypFrjentsjerRykswettersteatstudintenTU DelftfytsrekôrView the discussion thread.Diel dit berjocht op: 08-07Dokkum; ynsette op leechstân 08-07Fúzje PTC-plus en DTC Ljouwert Besjoch ek...\nIt is heechseizoen... by de reisburo's 17 jan 2017 - 22:57 De reisburo's hawwe it dizze moanne drok mei klanten dy't al yn jannewaris boeke wolle foar de simmer, de maitiid of sels de hjerstfakânsje.... FIDEO: Learlingen yn aksje tsjin digitaal pestgedrach 17 jan 2017 - 18:09 Mei de selsmoard fan in 15-jierrige learling fan in skoalle yn Heerlen waard ferline wike wer pynlik dúdlik hoe skealik cyberpesten is. Op de... Hynder oanriden op A31 tusken Dronryp en Frjentsjer 16 jan 2017 - 21:10 Automobilisten op de A31 tusken Dronryp en Frjentsjer moasten moandeitjûn rekken hâlde mei fertragingen. Der wie in oanriding mei in hynder dat op... Stoarmwaar yn Fryslân, diken wurde bewekke 13 jan 2017 - 17:52 Fryslân makket him op foar in rûzige jûn wat it waar oanbelanget. Ferskate ynstânsjes lykas it Wetterskip hawwe maatregels nommen tsjin it hege... (advertinsje)


TVM'ers fit foar kwalifikaasje | Omrop Fryslân (advertinsje)\nTVM'ers fit foar kwalifikaasje 19 des 2013 - 14:48\n0 reaksjes Nederlands Sven Kramer fan de TVM-ploech - Foto: TVM-ploech\nDe trije Fryske riders út de TVM-ploech binne yn foarm en sjogge út nei it Olympysk kwalifikaasjetoernoai. Dat begjint nije wike op twadde krystdei op Thialf. Dêr wurde de startbewizen foar de Olympyske Spelen yn Sotsji byinoar riden. Sven Kramer rjochtet him op de 5 en 10 kilometer en de ploege-efterfolgingt. Ireen Wüst fielt har sterk, mar wit dat se flinke konkurrinsje hat. Douwe de Vries, de maraton- en langebaanrider, sil nije wike syn uterste bêst dwaan om in startbewiis foar syn earste Olympyske Spelen te fertsjinjen.\nDe KNSB hat woansdei de saneamde 'prestaasje-matriks' fêststeld, dêr't mei bepaald wurdt hokker riders meigean nei Sotsji. De folchoarder fan oanwizing is basearre op de grutste medaljekâns.\nKorreksje meldeLês foarTrefwurden: Olympyske SpelenTVMreedridenSotsjiView the discussion thread.Diel dit berjocht op: 19-12Bennerpriis foar Nauta 19-12SR-webcam Omrop lûkt soad folk Besjoch ek...


Kaj Munk wie erkend. Syn toanielstikken waerden opfierd en jitris opfierd en de printe útjeften waerden yn greate oplagen forkoft. Hy krige nou de middels om to reizgjen; yn 1934 giet er mei de frou nei Palestina. De yndrukken fan de reis skilderet er yn in rige reisbrieven, dy't yn Desimber 1934 yn boekfoarm útkomt: ‘Vedersö - Jerusalem retur’. De brieven binne skreaun yn konversear jende, luftige toan, hja fortelle op libbene wize, hwat it echtpear Munk op syn reis bilibbet; en op de eftergroun tekenet him in klear byld ôf fan Kaj Munk sels. De reis troch Dútsklân en Itaelje jowt Kaj Munk oanlieding ta politike skôgings. Wy sjogge, dat er de beide Europeeske diktators in goed hert tadraecht. Oer Itaelje skriuwt er: ‘- in arbeidzjen en in fleurichheit, in rige iverige hannen, en boppe dat allegearre ien fêste hân’, oer Dútsklân: ‘Mar ienheit en oarder is der yn it ryk. En bitink dan jitris, hoe't it stie, doe't Hitler oan de macht kaem’.\nKaj Munk sjocht Mussolini en Hitler dus mei ûnfordielde sympathy. En dochs! By Hitler set er nou in pear fraechtekens: de ariërforearing', de joadeforfolgings! En wol Hitler nou likegoed frede mei de hiele wrâld, lyk as er seit? Kaj Munk wol it jerne fan him oannimme, mar kin er dat noch?\nIt gêstet en siedt yn Europa, en Kaj Munk hat in libbene bilangstelling foar de ûntwikkeling. Yn 1936 skriuwt er ‘Sejren’ (De Oerwinning), dat yn Itaelje spilet. It stik giet oer de oarloch yn Abessinië, en de haedpersoan is Mussolini.\n‘Sejren’ hat guon punten fan oerienstimming mei ‘En Idealist’. Lyk as Herodes is de kânsler yn dit stik in machtsminske, en lyk as Herodes hat er in frou der't er fan hâldt, mar dy't er offerje moat om ta syn doel to kommen. Mar der is dochs ien prinsipieel forskeel tusken Herodes en de kânsler. Herodes waerd tekene as in folslein ûnbironge en hurd machtsminske, hy is idéalist yn de spesiale Munkske sin fan it wurd. De kânsler wurdt yn it bigjin fan it stik tekene as immen dy't de frede leafhat, as\nin man mei idéalen; hy is idéalist yn de mear wenstige bitsjutting.\nDe reden, dat de machtsminske hjir, yn ‘Sejren’, sympathyker tekene is as yn ‘En Idea1ist’ is, dat de kânsler Mussolini is, de biwûndere Mussolini. ‘Sejren’ bringt lykwols ek ta utering, dat de Abessinyske fjildtocht Kaj Munk hinderet. Yn krante-artikels hie er Mussolini's hanneljen fordigene, mar hjir, nou't er dichtet, komt de wierheit foar 't ljocht.\nYn 1938 forskynt ‘Han sidder ved Smeltediglen’ (Hy sit oan de Raentsjelk).\nProfessor Mensch is in stil ûndersiker; hy is archaeolooch en winliken wol foldien oer Hitlers regime; de hâlding' fan de führer foar de Joaden oer lit er gjin protest tsjin hearre; Mensch mei de Joaden net lije, om't der ris in Joad west hat, dy't biswieren oppere tsjin ien fan syn stúdzjes en dêrop promovearre wie.\nBy in opgraving hat Mensch in authentyk byld fan Kristus foun, sa't er der útseach, doe't er op ierde wannele. It byld lit klear en dúdlik sjen, dat Kristus in Joad wie. Juffer Schmidt, de privé-sekretaresse fan de professor, hat in great oandiel yn de fynst.\nProfessor Dorn, de kollega fan Mensch, is in sober wittenskipsman, mar in aktyf nasjonael-soasjalist, ien fan de mannen fan de takomst. Hy hat in stúdzje skreaun, dy't ‘biwiist’ dat Kristus ariër wie.\nBiskop Von Beugel is repraesentant fan de gefaerlikste fijannen fan it nasjonael-soasjalisme, foarstrider fan de kristlike idéen. De tredde akte jowt it konflikt tusken Dorn en Beugel: Dorn, great, wiis, hwat stupide; Beugel, lyts, libben, kromfuottich, in man fan it wurd. In kostlike scene, mei in djippe ynhâld.\nProfessor Mensch is foreale rekke op juffer Schmidt, hy makket har it hof. Mar nou moat juffer Schmidt bikenne, dat hja net dejinge is, der't hja har foar útjowt; hja is Joadinne, har wiere namme is Sara Levi. En alhoewol't Mensch grypt wie fan Beugels wurd yn de diskusje mei professor Dorn, lit er him hjir likegoed kenne as in orthodoks nazi: hy stjûrt har fuort.\nMar in nije skok wachtet professor Mensch. Dorn komt deryn en dielt him mei, dat Mensch de oare deis de Dútske Nobelpriis útrikt krije sil foar syn nije fynst, it Kristusbyld. Dorn kriget it byld to sjen en konstatearret fuort, dat it in\nJoad is. En nou protestearret er út namme fan de partij en de führer: yn deselde snuorje dat der yn Dútsklân oan it biwiis arbeide wurdt, dat Jezus ariër wie, kin dit byld net yn de iepenbierheit brocht wurde. Professor Mensch komt foar it earst yn konflikt mei it systeem, hwant nou is it de wittenskiplike wierheit, datjinge hwat him it hillichst is, dat yn 'e knipe komt. Mar hy jowt al gau bilies foar professor Dorns drigeminten en redenaesjes en seit ta, dat er de oare deis de führer it byld oerrikke sil sûnder it oan oaren sjen to litten, en him útmeitsje to litten, hwat der fierder mei barre sil.\nMensch stjûrt boadskip oan juffer Schmidt en freget har, de folgjende deis mei him nei de plechtichheit to gean.\nDe folgjende deis, yn de aula fan de ryksuniversiteit. Alle swakkens is fan professor Mensch ôffallen; hy freget de führer drystwei, hwat him it leafst is, de wierheit of Dútsklân. It antwurd is: Dútsklân. En nou hannelet professor Mensch, hy soalt it byld tsjin 'e groun! Alles giet oerein, allinne juffer Schmidt kin net. Mar Mensch giet noch fierder: foar de hege gearkomste forklearret er, dat de helte fan syn resultaten to tankjen binne oan juffer Schmidt, mar dat hja Joadinne is. ‘Har namme is Sara Levi. Har nim ik nou ta myn wiif.’ It wurdt izige stil. De führer forlit de seale, wylst Dorn feninich sisteret: ‘Tolf ûren jow ik him noch.’ Mensch seit ta syn takomstige frou: ‘Dou silst my in soan bernje yn myn âlderdom, Sara, hy sil in goed Dútsker en in wier minske wêze.’\nMei ‘Smeltediglen’ joech Kaj Munk utering oan de forûntweardiging en smerte dy't er fielde oer de joadeforfolgings. Nijsgjirrich is in forliking mei earder wurk: de foarhinne hwat cynyske helteforearder is hjir foroare yn in waerm fordigener fan de warleazen. Kaj Munk stiet hjir as kristen-humanistysk foarstrider.\nDe tendins fan it stik it dúdlik. Lykwols noch it folgjende oer de lêste scenes: hwannear't Mensch it Kristusbyld fynslacht, kin dat sa opfette wurde, as soe er de wierheit offerje op it alter fan it faderlân. En sa fettet professor Dorn it ek op, mei't er, lústerjend, seit: ‘Goed, Mensch, dat wie yn oarder!’ Mar Dorn sjocht inkeld de réaliteit: dat it byld fynslein wurdt, wylst de died fan Mensch sûnder mis opfette wurde moat as in fortwivele demonstraesje: de wierheit kin net libje, der't it faderlân de iennichste wierheit is, der't alle oare wierheit foar wike moat.\n‘En Idealist, ‘Ordet’ en ‘Han sidder ved Smeltediglen’ binne de haedwurken fan Kaj Munks dramatyske produksje.\nKaj Munk koe Mussolini en Hitler net maklik loslitte; mar hja twongen him dêrta, stap foar stap. De úteinlike brek kaem mei de Dútske yntocht yn Tsjechoslowakije yn Maert 1938, Doe seach er yn, dat it in yllúzje west hie, en kaem dêr iepentlik foar út.\nTwa jier letter kaem de Dútske bisetting fan Denemarken. Dy deis skreau Kaj Munk twa rigels:\nDe tûzen jier, hja binn' forstoarn\nFan skrik, fiif ûre fan 'e moarn.\nKaj Munk fielde deselde fortwiveling, soarch en skamte as de measte oare Denen.\nFan de earste dei ôf bistried Kaj Munk de bisettende macht mei wurd en pinne. En binammen bisocht er sloppe en ûnforskillige Denen wekker to skodzjen en ta bisinning to bringen. Der is in prinsipieel ûnderskied tusken Kaj Munks wurk foar 9 April en dêrnei. Kaj Munk hie mei syn wurk altyd in bidoeling' hawn. Mar dat kaem folle en folle mear ta utering nei 9 April. Hy stelde nou syn pinne folslein yn tsjinst fan de agitaesje. It is mooglik, dat syn wurk dêr kwalitatyf ûnder lit hat, mar dêr is it gjin Deen minder leaf om.\nWy sille nou yn 't koart de fersen, preken en toanielstikken út Kaj Munks lêste jierren bihannelje.\nYn 1941 joech Kaj Munk in dichtsamling yn it ljocht: ‘Svaerg det, Drenge’ (Swar it, Feinten). Hja bifettet wurk fan 1920 ôf, mar it wichtichste diel wurdt foarme troch fersen út de earste oarlochswinter. Kaj Munk wie gjin lyricus, de measte fan syn fersen hawwe net safolle to bitsjutten. Mar it is opfallend, dat de bisetting en de oarloch, dy't er beide yntins mei bilibbe, him ta wiere skientme ynspirearren. Nou ynienen koe er, út syn greate leafde ta Denemarken en it Deenske folk wei, ús fersen jaen fan greate artistike wearde, fersen, dy't yn de kweade jierren fan de bisetting gâns lêzen en sitearre waerden en mannichien ta treast wiene.\nItjinge hjir sein is fan de samling ‘Svaerg det, Drenge’, jildt ek foar de dichtsamling ‘Den Skaebne ej til os -’ (Dat Lot net oer ús -). Nei de moard op Kaj Munk waerden dizze fersen yn forskate yllegale útjeften forspraet, foar in part ûnder de namme\n‘8 nye Digte’, foar in oar part ‘Kaj Munks sidste Digte’, foar noch in oar part ‘Sidste Digte’ (Lêste Fersen). Lykwols komme dizze fersen artistyk sjoen net earlik oan de hichte fan de bêste yn de samling ‘Svaerg det, Drenge’ ta.\nDe Dútskers hâldden Kaj Munk yn 'e rekken; ‘Svaerg det, Drenge’ koe er yn 't ljocht bringe, mar al ridlik gau waerd er fan de sensuer oan bannen lein. Syn toanielstikken mochten net mear opfierd wurde, syn boeken net forhannele. Mar fan de kânsel ôf koe er sizze hwat him it hert biweegde. Syn tsjerke wie altyd fol, en in Köbenhavner deiblêd brocht in hiel jier lang alle wiken in preek fan Kaj Munk. En dy preken, hâlden fan Palmsnein 1941 oant Mariae Boadskip 1942, joech er út yn twa lytse dieltsjes: ‘Ved Babylons Floder’ (Oan Babylons Streamen) en ‘Med Ordets Svaerd’ (Mei it swurd fan 't Wurd). Dat wy troch dizze preken Kaj Munk kennen leare as dûmny seit himsels: in libbene, persoanlike styl, de tekst fan 'e dei wurdt aktualisearre, en hy hat de wûndere jefte, dat de harker leaut, dat der ta him persoanlik sprutsen wurdt. Kaj Munk preket in Kristendom, frij fan dog'matyk. It giet der foar de inkeling om, ta God yn in persoanlike forhâlding to kommen, sa klinkt it yn syn hiele forkundiging troch.\nMar dizze beide lytse dieltsjes binne mear as in prekesamling, hja binne in ûnderdiel fan de nasjonale striid ûnder de bisetting. ‘Hjirbinnen jildt allinne de sensuer fan de Hillige Geast, en dy sensuer is it, dy't twingt net ta swijen, mar ta sprekken’, seit Kaj Munk. En yndie, hy swijt net. Der klinkt Deenske, moedige tael út de tsjerke fan Vedersö: tsjin de Dútskers, tsjin de forrieders, en hy ropt direkt op ta forset tsjin de bisettende macht en ta help oan de Joaden en oare forfolgen.\nYn 1943 jowt er ‘Tre Praedikener’ (Trije Preken) út. De toan is sa mooglik jit ûnforsoenliker wurden. Yn Desimber 1943 preket er yn de Frouwetsjerke to Köbenhavn; dat wie de lêste kear, dat er bûten Vedersö yn it iepenbier spriek.\nWy hawwe sjoen, hoe't Kaj Munk yn syn fersen en yn syn preken bisiket it Deenske folk wekker to skodzjen. Hy giet dêrmei yn Grundtvigs fuotleasten, en dat docht er biwust. Grundtvig hat Kaj Munk altyd ynteressearre, en nou mear as ea. Sa wurdt dan ek it earste greate wurk nei 9 April 1940 in toanielstik oer Grundtvig.\n‘Egelykke’ (Ikelok) waerd skreaun yn de simmer fan 1941. Yn Septimber fan itselde jier gong de première yn it Keninklik Theater, wylst it boek tagelyk dêrmei forskynde.\nDe earste trije akten hearre mank it bêste, dat Kaj Munk skreaun hat. Hja skilderje, hoe't Grundtvig op Egelykke, in state op Langeland, oankomt. By de oankomst is er in selsbiwust, mar frijhwat stupide nijbakkene theologysk kandidaet, mar troch de omgong mei de moaije, waermbloedige frouwe Konstance Leth wurde syn sin foar poëzij en syn heitelânsleafde wekker. Hy wurdt razend foreale op har, hja wifkjend op him.\nDe beide lêste akten binne ek goed fan opfetting, mar de foarmjowing is net earlik slagge. Hja tekenje Grundtvigs kristlik ûntweitsjen en syn ôfreis fan Eg'elykke.\nKaj Munk hat syn dichterlike frijheit brûkt om de episoaden fan Grundtvigs libben to komprimearjen ta in koarter tiidsforrin as histoarysk krekt is; en hat allyksa Konstance hwat waermer bloed taparte as hja eigentlik hie, hwat forûntweardige protesten fan har folk toweibrocht. Mar beide is it artistyk forantwurde, ‘Egelykke’ is in toanielstik, Kaj Munk weardich, foaral, lyk as al sein, de earste trije akten. ‘Egelykke’ hannelet oer de leafde, en bringt ús dêrmei ‘De Udvalgte’ yn 't sin, der't Davids sûndige leafde him troch Gods genede yn makke ta in goed minske. Hjirre, yn ‘Egelykke’, is der sprake fan in leafde dy't ynspirearret ta in djip heitelânsfielen. Yn de ynliedende strofen ta ‘Egelykke’ skriuwt Kaj Munk:\nHwa leave 't heitelân, hwa leave God,\nDy't foar dy tiid gjin frou ea leafhawn hat?\ntwa fersrigels, dy't folslein oerienstimme mei it bikende sitaet út Grundtvig:\nEn sa'n ien hat nea libbe,\nDy't dizze dingen leavet,\nOf leafhawn hat er earst.\nYn 1941 stie Denemarken alhiel yn it teken fan Grundtvig; wy hoege hjir allinne mar de rig'e lêzingen to neamen, dy't professor Hal Koch oer Grundtvig hâlden hat foar de universiteit fan Köbenhavn. Allinnich it skriuwen al fan in toanielstik oer Grundtvig soe opfette wurde kinne as in bydrage ta de nasjonale striid; en ‘Egelykke’ waerd sa opfette. Mar in noch dúdliker tendins is der yn Kaj Munks folgjende toanielstikken.\n‘Niels Ebbesen’, skreaun yn de hjerst fan 1941, forskynd op 9 April 1942, waerd fuort forbean, mar der waerden 15000 eksemplaren fan forspraet. It boek wie opdroegen oan ‘ús jonge keardels fan 9 April’.\nElts bern yn Denemarken kent it forhael fan Niels Ebbesen, de Jutlânske boer, dy't yn it jier 1340 greve Gert, de oanfierder fan de Holsteinske bisettingsmacht, daette, en dêrmei it sein joech ta de folgjende frijheitsstriid.\n‘Niels Ebbesen’ hat fiif koarte akten. De beide earste akten skilderje Niels Ebbesen as in freedsum man, dy't neat leaver wol as thús op syn pleats rêstich libje en der neat foar fielt, tsjin de oerhearsker op to stean. De tredde akte bringt it kearpunt. Greve Gert twingt alle man dy't wapens drage kin fan Niels Ebbesens pleats ta Holsteinske kriichstsjinst. Mar nou giet er de bidaerde Jut dochs to fier. Niels Ebbesen tsjocht nei Randers mei in lytse keppel moedige keardels, hy forskynt foar greve Gert en slacht him nei in koart striidpetear del. Lêste akte: Niels Ebbesen tsjocht nei hûs ta, hy is alhiel net greatsk op syn died; mar letter, hwannear't it folk op him ta komt, big'rypt er, dat der striden wurde moatte sil, oant de frijdom einlings woun wêze sil, en stelt er him oan it haed fan de frijheitsstriid.\nDe tastân, dy't ‘Niels Ebbesen’ skilderet, komt yn hast alles oerien mei de tastân yn Denemarken yn 1942. Hwannear't men suver artistyk oardielje soene, soe ‘Niels Ebbesen’ miskien net sa tige heech oanslein wurde: de wurklikheit is tof olie oanskroefd, der bliuwt gjin genôch romte foar de fantasij fan de lêzer; mar as striidskrift heart it toanielstik ta it bêste út de bisettingstiid.\nDe foarsimmer fan 1943 bringt Kaj Munks lêste dramatyske wurk: ‘För Cannae’ (Foar [de slach by] Cannae), in lytse wrâldhistoaryske skets, dy't ús yn gâns opsichten de Kleopatra- en Octavianus-scenes fan ‘En Idealist’ yn it sin bringt. Mar oan de oare kant: hwat in forskeel!\n‘För Cannae’ is in dialooch tusken de machtsminske Hannibal en syn tsjinstanner, de Romeinske fjildhear Fabius. En wierliken, de machtsminske hat hjir in weardige tsjinspylder, ja, it is Fabius, dy't it lêste wurd kriget. En de sympathy fan de lêzer, en, hwat wichtiger is, ek fan Kaj Munk, is folslein oan syn kant. Der is wol eat bard, sûnt Kaj Munk ‘Operationen’ en ‘En Idealist’ skreau!\nKaj Munk wie de Dútskers ien greate argewaesje wurden; hy forwachte elke dei oppakt to wurden. It barde op de 4e Jannewaris 1944, De jouns om acht ûre waerd er troch de Gestapo ophelle; de oare moarns om njoggen ûre waerd er yn in sleat by de dyk lâns ûnder it doarpke Hörbylunde foun mei trije skotten yn 'e holle, fan efteren....\nDit biheinde oersjoch fan Kaj Munks libben en wurk kin net bisletten wurde sûnder in pear wurden oer de bitsjutting fan syn dea. Fan de earste dei fan de bisetting ôf sette Kaj Munk alles hwat hy hie yn 'e kiif foar de striid tsjin de oerhearskers. Yn wurd en skrift wurke er harren tsjin en stipe en bimoedige syn lânslju. Mar yn de wylst pinig'e it him, dat er Denemarken en it Deenske folk net mei mear taestbere middels fortelle koe, hoe't er harren leave. Lykwols, doe't it gefaer tichter om him gearloek, foun er rêst yn de wissichheit, dat de martlersdea dy't er forwachte, ûnforduldich suver, dêrfan tsjûgje soe. Hy lange dernei, foar Denemarken to stjerren. Mei syn martlersdea waerd syn wurd ta died.\nYn ‘Smellediglen’ seagen wy, hoe't Mensch wekker waerd, doe't datjinge, hwat him it hillichst wie, de wittenskiplike wierheit, yn 'e knipe kaem.\nYn ‘Niels Ebbesen’, hoe't de Jutlânske boer hannelet, hwannear't greve Gert it spul to fier driuwt. Lyk as de oanslach op greve Gert yn 1340 it Deenske folk wekker makke, sa waerd de moard op Kaj Munk de skok, dy't in great part fan it Deenske folk út syn ûnforskilligens en yndolinsje skuorre soe.\nYn in krante-artikel is Kaj Munk der ris tsjin opkommen, dat it Deenske folkskarakter inkeld mar sloppens en sêftsedigens wêze soe: ‘Wil en hertstocht binne likegoed siden fan it Deenske folkskarakter’. As biwiis neamt Kaj Munk in rige fan Denemarkens greate mannen.\nWy kinne nou mei gerêst gewisse Kaj Munks namme oan dy rige tafoegje.\nYn him hie Denemarken in great skriuwer en in goed soan!\n(Oersetting Marten Sikkema.)\n30 Juny 1950.


Organizations: Meertens Institute Place of Narration: Boelenslaan\nGuon dy't in wikseldaelder hienen wienen oan 'e duvel forkocht. Sa'n wikseldaelder gong noait oan ein, dy rekke net op. Hy groeide altyd fansels wer oan. As sokken dea gongen, wienen se foar de duvel.\nFrijmetselers ha harsels oan 'e duvel forkocht.\nUs buorman Gosse die noait in slach en doch hied er altyd wol jild. Hy libbe sa'n fjirtich jier lyn. De minsken seinen, hy hie him oan 'e duvel forkocht. As er forlet fan sinten hie hinge er jouns in potsje bûten oan 'e doar. Dan wie 't de oare deis fol.\nDe duvel siet froeger by 't kaertspyljen. De duvel siet yn 'e kaert en dy kom der dan út as de kaerten brûkt woarden.\nFrijmitselers binne kûgelfrij. Dy binne oan 'e duvel forkocht en ha noait forlet fan jild. Mar sy stjerre in rare dea.\nHjir wenne in man dy wie ris by nacht op in paed. Doe kom der in grouwe, swarte houn by him, dy woarde stadichoan greater. Dat wie de duvel.\nAlde Lútsen wie in rûch man. Hy wenne by de Fjouwer Roede. Hy hie in hiele grouwe buchel op 'e rêch. Dat wie allegear synwetter. (in synbult) Dokter Hemminga fan 't Surhústerfean woe him foar in goune dy bult weinimme. Mar dat woe Lútsen net. Hy sei: "Sjoch us even, dizze is my mear as in daelder wurdich. Hwant as ik dizze kwyt bin, dan krij ik de klappen...\nSipke Alberts wie in great fékoopman. Mar dat hat er net altyd west. Yn froeger tiden siet er krap by kas. Hy hie in greate húshâlding en werke woe er net. Hy slachte wrak fé en dat sutele er dan út. It gebeurde us dat er yn in dronken bui, doe't er mei de Feanster boat nei Ljouwert west hie en wer nei Grinzer Pein ta roan, krekt even foarby café De...\nDer wienen minsken, as dy oan 't kaertspyljen wienen, lieten se in flesse mei drank komme. Se joegen skoppenboer oan 'e duvel en dan brocht de duvel har even letter de flesse drank.\nEgbert Sint wie ek in raren. Dat wie myn pake. Hy wenne ek yn 'e Harkema. Se seinen dat er in wikseldaelder hie. Hy wie oan 'e duvel forkocht. Ik ha dy wikseldaelder net fan him erfd.\nHinke Kaert wie kaertlizter op Nijebrêge. De duvel hat har de nekke omdraeid. Hja lei op in kear mei de nekke omdraeid yn 'e keamer.\nAkke Kaert lei de minsken altyd de kaert. Mar heit fortelde doe't it mei har ôfroun wie siet de kop achterstefoar op 'e romp. Dat hie de duvel dien.\nUs heit (Thomas Bruining) hat de duvel sjoen. Hy hat yn 'e gedaente fan in bok by ús heit foar 't bêd stien. Hy seach heit lyk oan, mar hy die heit neat. Heit bleau standfêstich en sei: "Satan, wijk van mij" en "Here, kom bij mij." En de bok is fuort gien.\nIt is in feit dat bloedplakken, dy't fan in moard komme, net útwiske wurde kinne. Ek binne der wol huzen dy't in gat ha, dat se noait ticht hâlde kinne. Dêr sit de duvel mei yn.\nIn muoike fan my, dat wie in healsuster fan Hindrik-om. (Hindrik Ophuis). Sy lei in kear op bêd, doe siet de duvel by har op it bêdsbuordtsje. "Né, Satan," sei se, "dû kinst my net krije, hwant ik wurd net loslitten fan de Heare."


Frysk Deiblêd siket nei poëzy en keunst om treast, ferbining en hope te jaan – It Skriuwersboun\nPosted on 19-03-2020 20-12-2020 by marcAdmin\nFrysk Deiblêd siket nei poëzy en keunst om treast, ferbining en hope te jaan\nDoe’t dichter Eppie Dam hearde dat yn Italië en Spanje de folkslieten fan ‘e balkons ôf songen waarden, ynspirearre him dat ta syn ‘minskeliet’ dat it Frysk Deiblêd juster publisearre. Yn neifolging dêrfan wol it Deiblêd de kommende tiid mear romte jaan oan gedichten, skilderijen en oare keunstuterings dêr’t yn ‘e taal fan keunsten wurden mei fûn wurde ta treast en ferbining of foar hope, eangst en oare gefoelens om de koronakrisis hinne.\nSa wol de krante in poadium biede oan keunstners yn kultureel stille tiden. Mar ek jo as lêzer binne wolkom om jo poëzy, of (foto’s fan) jo tekenings en oare kreäasjes yn te stjoeren fia cultuur@frieschdagblad.nl. Graach ûnder fermelding fan jo namme en telefoannûmer.\nFolgjende paginaFoarige Aggie van der Meer ‘nûget net ien út’\nFolgjend berjochtFolgjende Schoorstra komt mei Poëtyske Edda by minsken thús


Nijs - Ynnovaasje-advertinsje Kreative applikaasje foar tillefoansaken\nYnnovaasje-advertinsje Kreative applikaasje foar tillefoansaken\nLED UV-printeroplossing yn it fjild foar tillefoansaken\nJo binne op it juste plak foar drukkerij foar tillefoanhoes. Fergrutsje jo saak foar printsjen fan tillefoansaken no! Jo sille it wis fine yn Mserin. Wy binne fabrikant fan UV-printer yn Guangzhou, Sina.\nDe lêste tillefoans lykje aardich cool - mar se kinne der noch better útsjen! Eins moat jo mobyl oanpast wurde oan jo eigen smaak en persoanlikheid. Foar printprofessionals biedt in masjine foar printsjen fan tillefoansaken begeerde oanpassing oan klanten - en lit se har kreativiteit sjen litte.\nTelefoanhokje-drukmasjine is in nije generaasje fan hege technology digitale UV-printapparatuer sûnder beheining fan materiaal. Oft it materiaal plastyk, lear as PVC is, sterke inketadhesje en ljochte kleur kinne wurde berikt. Us printer foar gsm-tillefoans kin jo printsjebedriuw stimulearje troch direkte inkjetprinten, om't it ferskaat oan materiaal te kiezen is, lykas tillefoanshell, notebookdeksel, laptopdekking, ensfh.\nIn oanpast tillefoantsaak is in populêrste foarkar foar mobile brûkers fan alle leeftiden. Dat it bedriuw foar telefoanysk printsjen skitterje as in heul lukrative kâns.\nPrinters foar tillefoansaken: ûntsette grutte winsten.\nDe bêste kar Mserin MSL-2513 UV flatbedprinter foar printen fan tillefoansaken.\nUV-printeroplossing yn it fjild foar tillefoan, it normale printproses is WW (Relief-effekt-opsje) + CMYK + Varnish (Opsjoneel)\nAs jo detailskema wite wolle, stjoer dan e-post nei link-patrick @ 163.com, Kosten- en winstanalyse, stipe-apparatuer lykas spesifike workflow binne opnommen.\n1, Reiniging fan tillefoanhûd oerflak mei alkohol.\n2, WW-ôfdruk (Relief-effekt-opsje) + CMYK + VV (Opsjoneel).\n3, UV glansferve coating, stevigjen.


Omrop TIP: Oare Eagen oer wenjen en wurkjen | Omrop Fryslân Skip to main content\nOmrop TIP: Oare Eagen oer wenjen en wurkjen 09 mrt 2015 - 07:59\n0 reaksjes Nederlands Oare Eagen - Foto: Omrop Fryslân Is it ferskil yn salaris tusken minsken mei in hege en in lege oplieding te grut. En moatte wurkleazen ferplicht frijwilligerswurk dwaan? Hoe sjogge de ferskillende generaasjes nei wenjen en wurkjen, wie it eartiids hiel oars as no? Oare Eagen is te sjen fan moandei oant en mei freed om 16.50 oere op Omrop Fryslân Televyzje. Yn it programma nimme jongerein en âlderein earne yn Fryslân plak op de diskusjebank en jouwe se harren miening oer ferskate tema’s. Yn de sechsde ôflevering stiet it tema wenjen en wurkjen sintraal. Tinke jongelju echt oars as âldelju oer wenjen en wurkjen of binne dy ferskillen eins net sa grut?\n‘Us heit en mem meie by my wenje as se net mear op harsels wenje kinne’, is ien fan de stellingen fan dizze ôflevering. Wat is dyn miening dêr eins oer? Gean nei de Facebookside fan Omrop Fryslân, www.facebook.com/Omrop, en jou dyn miening!\nKorreksje meldeLês foarTrefwurden: Oare EagenView the discussion thread.Diel dit berjocht op: 09-03Ynfaller yn wenhûs Sontdwersstrjitte hie panykoanfal 08-03Sven Kramer foar de sânde kear wrâldkampioen Besjoch ek...\nOmrop TIP: Oare Eagen, ferskillen tuskken manlju en froulju 16 mrt 2015 - 7:59 Omrop TIP: Oare Eagen oer noarmen en wearden 02 mrt 2015 - 7:59 Omrop TIP: Oare Eagen oer technology 23 feb 2015 - 7:59 Omrop TIP: Oare Eagen oer foaroardielen 16 feb 2015 - 7:59 (advertinsje)


Resort - Wikipedy\nIn resort yn San Diego.\nIn resort (útspr.: [ri:'zɔrt], likernôch "riizôrt") is in ferbliuwsgelegenheid dy't almeast rjochte is op lúkse en komfôr. It is in lienwurd út it Ingelsk, wêrfan't de oarspronklike betsjutting "ferbliuw" is. In resort kin in fakânsjeoard wêze, mar bgl. ek in konferinsjeoard. Behalven dat it rekreaasje, ferdivedaasje en sport biedt, heart der yn 'e measte gefallen ek in útfanhûzersfunksje by, ornaris yn 'e foarm fan in lúks hotel.\nResorts wurde gauris om ferdivedaasjeparken hinne boud, mei as doel om 'e besikers mear as ien dei fêst te hâlden. Soks sjocht men bgl. yn Nederlân by de Efteling, en yn Parys by Euro Disneylân. Behalven in ferbliuwsfunksje omfiemje sokke hotels ek sauna's, swimbaden, sportfjilden, restaurants, kafees en fitnessgelegenheden.\nFaak binne resorts besletten plakken, dêr't men net samar op 'e dolle roes hinne kin, mar dêr't yn 't foar reservearrings makke wurde moatte. Dêrby binne resorts faak ôfbeakene en bewekke, om foar te kommen dat de rêst fan 'e besikers fersteurd wurdt.\nOfbylden dy't by dit ûnderwerp hearre, binne te finen yn de kategory Resorts fan Wikimedia Commons.\nOpfrege fan "https://fy.wikipedia.org/w/index.php?title=Resort&oldid=969668"


Goudzwaard fan Forum voor Democratie: "Rebûlje yn partij wurdt opblaasd" | Omrop Fryslân\n28 apr 2019 - 14:19\nIt is terjochte dat Henk Otten út it partijbestjoer gien is. Dat fynt Maarten Goudzwaard, de fraksjefoarsitter fan Forum voor Democratie yn de Fryske Steaten. Hy sei dit snein yn it radioprogramma Buro de Vries fan Omrop Fryslân. Neffens Goudzwaard wurdt de 'kwestje' yn de partijtop oerdreaun.\nMaarten Goudzwaard (FvD) oer de rebûlje yn syn partij\nNeffens Goudzwaard is it fertrouwen yn Otten fuort, nei't er himsels as ponghâlder 30.000 euro takend hie. Goudzwaard ûntkent dat de rebûlje yn syn partij in rjochtingestriid is tusken Baudet en Otten.\nDe fraach oft Otten no wol in sit nimme kin yn de Earste Keamer, is in lestige, sa seit Goudzwaard. Hy fynt dat alle kandiaat-senatoaren mei inoar om tafel moatte om dêr oer te praten.\nDe leden fan de Earste Keamer wurde keazen troch de provinsjale steateleden. Neffens Goudzwaard ha de provinsjale steateleden net in stimadvys krigen fan de partijtop: "Nee hear, wy binne folslein ûnôfhinklik dêryn", antwurde er doe't him dêr nei frege waard.\nForum voor Democratie Maarten Goudzwaard rebûlje


Provinsje stipet mkb-bedriuwen mei krapte op 'e arbeidsmerk | Omrop Fryslân\nProvinsje stipet mkb-bedriuwen mei krapte op 'e arbeidsmerk\nIt sil de kommende jierren hieltyd faker foarkomme yn Fryslân: krapte op de arbeidsmerk. Dat is de ferwachting út in ûndersyk fan de provinsje. De provinsje hat yn gearwurking mei Drinte en Grinslân de saneamde 'barometer fan it Noarden' makke.\nDerút kaam benammen nei foaren dat de krapte op de arbeidsmerk in probleem wurdt. Dat wurdt it hurdste field by it mkb.\n"We fernimme dat benammen yn Fryslân de krapte op de arbeidsmerk in probleem wurdt", seit deputearre De Rouwe. In protte minsken gean de kommende jierren mei pensjoen en de jongerein lûkt út Fryslân fuort.\n"As we prate mei de bedriuwen, wit elkenien wol dat de krapte in probleem wurde kin. Mar benammen de mkb-bedriuwen ha net echt de mooglikheid om der op yn te spyljen. Sy binne minder dwaande mei de takomst, mar mear mei hjoed en moarn."\nSa hawwe ferskate bedriuwen gjin personielsôfdieling. Sy hâlde harren dus minder dwaande mei personiel, om't se ek alles sels regelje. De provinsje is mei dizze bedriuwen yn petear. "Mar we ha no ek in subsydzjeregeling ynsteld", seit de deputearre.\n"Se kinne dan minsken ynskeakelje dy't kunde hawwe op it mêd fan personiel. Wat kinne wy dwaan om it probleem op te lossen? Njonken dat ha wy fansels ek de doar foar se iepenstean as se ynformaasje wolle oer de oanpak fan it personielstekoart."\nDeputearre Sander de Rouwe oer de stipe\nMKB arbeidsmerk krapte\nDjoerste keapwenningen twa kear sa djoer as yn goedkeapste gemeente


Weppers freed 8-12-2017 – SDS\nWeppers freed 8-12-2017\nSDS-League: ‘FC Boekelaar’ noch oan de top!\nSinteklaas wie juster bij SDS 1 op besite. It nijs dat trainer Marco Hoekstra oerstapt fan it fuotbal nei it keatsen is Sinteklaas ek net ûntgien. Marco hat syn earste priis al binnen dit seizoen\nOp 4 maaie 2018 is der bij sv Mulier yn Wytmarsum in FC Schalkedei: in trainingsdei basearre op de fuotbalfisy fan dy Dútske klup yn it blau. Net allinne jeugdspilers fan Mulier kinne meidwaan mar ek dy fan SDS. Jim kinne der alles oer lêze op dizze link.\nSeal: SDS 1 wint thriller op ‘e Jouwer\nSDS fuotballe woansdeitejûn om 22.00 oere op ‘e Jouwer tsjin de nûmer 3, Haskerland 5, en it waard in wiere thriller. SDS begie de wedstryd mei 1 wiksel op de bank en Haskerland mei 3. SDS kaam mei 3-1 foar troch goals fan debutant Wybe Zuidema en ien fan Pieter de Vries (út Snits). Hjirnei waard Bas de Haan wekker dy ’t mar leafst 3 kear skoorde. Haskerland kaam oant 6-4 mei noch 3 minuten op de klok en foel mei man en macht en de keeper oan. Keeper Johan Heerma waard úteinlik de man fan de wedstryd mei fabeleftige reddingen en koe it op in 6-5 oerwinning hâlde.\nDe toppers fan SDS 1 geane sneon sûnder getob oer de lêste twadde helte tsjin Nok nei Toppenhuzen. Se binne op en top fris en se binne fan doel it seil yn de top te setten sneontemiddei tsjin Top’63.\nOm 14.30 sil skiedsrjochter Kingma it earste fluitsinjaal dwaan foar dizze seleksje fan SDS 1:\nArjen Los, Bauke Dijkstra, Erik Haitsma, Frank Bervoets, Gerwin Sijbesma, Habtamu de Hoop, Hendrik de Jong, Jaap Toering, Jacob Klaas Haitsma, Lourens van der Pol, Marco Rijpkema, Matthijs Postma, Remco Hylkema en Wiebe Heeres.\nTsja, sei de de koach oer ôfrûne sneon. It klonk wat deprimearjend. Wij hope dat syn folgjende stikje begjint mei Tsjakka….\nOm 15.00 oere giet it los yn Easterein: SDS 2 – sc Joure 2….\nDizze mannen sille it tsjakka útfiere en binne om 14.00 oere yn de boks:\nElger Turksma, Anne Stenekes, Bote Strikwerda, Feite de Haan, Gerrit Flisijn, Hendrik Engbrenghof, Jesse van der Weide, Jildert van der Werf, Jurjen Los, Marten Faber, Piter van der Pol, Sjoerd de Vries , Wiebe Vellenga en Pieter Kamstra.\nSDS 3 spilet om 12.45 op it keunstgers tsjin Arum/Stormvogels 2. Dizze mannen komme om 12.00 oere yn de boks.\nAnco Elgersma, Auke Hiemstra, Gerlof Jan Hofstra, Gertjan Hiemstra, Hans van der Schaar, Harm Stremler, Henk Postma, Ids Boersma, Jan-Simon Jelsma, Klaas van der Weg, , Pieter Lieuwe fan de Flach, Robert Sijbesma, Tjeerd Dijkstra, Wichard Deinum, Willem Wijnia en Ype Tiemersma.\nSDS 4 sit bij WPB 5 en WPB 6 yn. Fan WPB 5 ferlearen se thús, dan wurdt it no tiid foar in oerwinning, Want twa kear ferlieze fan Snitsers, dan liket ús net in goeie gedachte, Om 14.30 kinne jim dizze skutters sjen op it Skuttersfjild.\nAndries, Broer Jacob, Doede Douwe, Gert Jan, Ids, Igor, Jelle, Johannes, Jorrit, Klaas Bouke, Ruun, Sytse, Tseard en Wietse.\nSDS VR1 hat net genôch spylsters nei de slach yn it Fean. Dus giet harren thúswedstriid sneon net troch.\nSDS JO15-3 – Zeerobben giet net troch\nDe wedstryd fan sneon tusken SDS JO15-3 en Zeerobben giet sneon net troch. Y.f.m. it ferstjerren fan erelid Jan Boomsma gean alle wedstriden fan Zeerobben sneon net troch. Us meilibben giet út nei alle Zeerobben.\nOp woansdei 3 jannewaris organisere wy wer in SDS-FIFA-toernoai. It sil ferspile wurde op ferskeidene Playstations. Nije wike mear hjir oer!\nHarsens derby (1959)\nJack Wilshere is so good that he can land passes by total accident.#AFCvBATE #Arsenal #UEL pic.twitter.com/JeQEX3ohN0


Toon afbeeldingen van De Tsjerne. Jaargang 18\nFuortsetting en brek\nJ.H. Brouwer, Dúnsân. Fersen. Drukkerij en Utjowerij Laverman N.V., Drachten, 1962.\nIt wie hast tritich jier forlyn dat der fan de dichter Jelle Brouwer in bondel fersen forskynd wie. Nei syn earste samling jeugdlyryk yn 1930 ûnder de titel De gouden ûre folge fjouwer jier letter de lytsere bondel In string fersen. Neitiid hat de dichter - foar in part opgeande yn de wittenskipsman - soms tiden swijd. Tige inkeld forskynde der fan him in fers yn in Frysk Jierboek, yn in tydskrift of by in poëtyske gelegenheitsparade.\nDoe't Brouwer yn 1960 sechstich jier waerd, is der troch guon lju bûten him om war dien him syn samle fersen as feestjefte oan to bieden. Troch alderhanne omstannichheden koe dat wurk doe net op 'e tiid klearkomme, dat it is hwat de jeften oangiet bleaun by Fryske Stúdzjes, de mânske en rike samling wittenskiplike opstellen, skreaun troch Friezen en oaren, in wurk dat foaral de filolooch de eare jaen woe, dy't him sa rom takaem. Mei dy nare útjefte like it hwat to stûkjen. De fraech: àlle fersen sammelje of in karlêzing gearstalle, dêr't de foarstapnimmers foar stiene en it net rjocht oer iens wurde koene, waerd oplost doe't de dichter sèls de leije krige en ta in skiftjng fan syn earder poëtysk wurk oergie. It resultaet fan dat skiftsjen leit dan nou al wer in skoftke foar jin yn 'e foarm fan in typografysk ryk útfierde bondel, dy't de namme Dúnsân krige hat. In understatement, sa'n titel? Wiist er nei ûnfruchtberheit, nei it as los sân oaninoar hingjen fan dizze fersen, dy't fan tiid in heal minskelibben bislagge? In ynliedende fjouwerrigel jowt in foege forantwurding en ynterpretaesje. De lêste twa rigels sizze it sa:\nEn yn it lytse gnob, dat fan ús fingers gliidt,\nFlûnkert noch stjerreglâns en skittert sinnebrân.\n‘To goed om wei’, sa soe men it oardiel fan de dichter oer syn earder dichtwurk ek gearfetsje kinne. Dus dochs wol in understatement!\nAs men de 55 gedichten dy't hjir byinoar brocht binne ris mei sin oersjocht, dan docht bliken dat it skiftsjen dêr't hjir sprake fan wie, aldergeloks binefterbleaun is by it sam-\nmeljen. Alle sechstjin gedichten dy't foarhinne In string fersen útmakken, binne hjir opnij oanwêzich. Allinne yn it wurk út De gouden ûre hat de karlêzer omraek it mês set. De sechstjin sonnetten dy't dêryn foarkamen ûnder de sammeltitel Nei klearder kimen (in typysk ‘Jongfryske’ oantsjutting) binne hjir útskifte. Hawwe hja Brouwer tsjin west as in tofolle oan foarmetsjinst en in tokoart oan helm hwat ynhâld en djipte oangiet? Soks leit wol hwat yn 'e reden. Dy rige, op himsels al in kar út in folle greater sonnettefloed en meast skreaun yn of fuort nei 1920 doe't hja yn it tydskrift Frisia forskynden, wie yndied fierwei it swakste sté yn dit dichterlik oeuvre. Dit sterk datearjend wurk is noch Tachtiger-epigonisme en Kalma-neifolging fan it (ûn)suverste wetten. Ek it floatich jeugdbiwegingssankje De earste maeije, dat eartiids De gouden ûre ôfsleat, is hjir weifallen ûnder de tuchtroede fan in letter, stranger oardiel.\nYn Dúnsân steane in tweintich fersen dy't oant nou ta net oan bondeling takommen wiene, forsille as hja leine yn ûnderskate periodiken. By dizze ‘new-comers’ heart net it fers Praeludium, dat nuver genôch twakear opnommen is (bls. 21 en 29). Earst tinkt men oan in fariant op itselde thema, mar de beide versy's skele op 'e kop ôf krakt ien wurd: yn de foarste stiet ‘ik lei myn wémoed ôf’ (oerienkommend mei dy fan De gouden ûre) en yn de oare ‘ik lei myn tinken ôf’. Hjir moat wol in forsin makke wêze by printer of korrektor, in forsin dat de gearstaller fan de titelopjefte efteryn ek net opfallen is, hwant dêr steane de gelikense titels kreas op har plak inoar hwat út to gnyskjen, lyk as wiene it bline passagiers, wémoedich tinkend oan har eveldieden.\nYn dizze bondel Dúnsân wjerspegelet him dus in lyryske wurksumheit, dy't oer in tiidsbistek fan mear as tritich jier rint. Is der ûntjowing to sjen of is de bineaming selsherhelling hjir mear op syn plak? Dat lêste grif net. De spegel dy't dit oeuvre is lyk as elk oan oeuvre, lit ûnderskate fasetten sjen. Hy fortelt, dat de dichter Jelle Brouwer nei in idéalistyske jongereintiid (reade, blauwe en fryske biweging die er al jong oan mei!) op letter jierren in mear relativistysk wrâldbyld oanhong. It s.n. ‘moderne’ libben, it iepenbrutsen Fryslân, de krisis fan '30, de oarloch fan '40, hja binne him ek as dichter net foarbygien, mar hawwe har spoaren set yn mannich fers. Kin foar it ierste wurk it wurd ‘dream’ as kaeiwurd tsjinje, yn it lettere skrynt der eat troch fan protest en forset. Dit uteret him net allinne yn de thematyk, mar ek de taelhantearring fan it fers wurdt snijenden en neakener. Sa net, ek yn letter pe-\nrioade bikweadiget de dichter him út en troch noch oan hwat wy nou al gau moaiskriuwerij neame. Dit sin oan moai, dizze ‘sierdichting’ binne b.g. foarbylden fan to finen op bls. 75, dêr't it taelgehoar yn ien strofe fyftjin kear konfrontearre wurdt mei in i-lûd of in fariaesje dêrfan:\n't Is swiid yn 't grieve jier de breid nei hûs to fieren,\nWylst alle djier 't bisliet, op ierde, yn loft en wiet\nMei 't swiete leaf in reis troch 't wide rom to swieren,\nSa fier de sinne 't wiist, sa lang it sin mar giet.\nIenselde barokke lûdornamintyk docht him ek foar op bls. 69, dêr't in biskate oeraksintuearring fan it ee-lûd alteast my mar min oertsjûgje wol:\nAs 't hege geve hert yn freegjend bidden\nIn feale treast, in wrede frede fynt.\nIt binne dizze siereleminten, dy't gefaerlike gau liede kinne ta in soarte fan steryl estétisisme, dêr't de lommert fan de echte poëzij gjin sint op jowt.\nGelokkich is de dichter mar inkeld ris yn dizze faeije fûke syld. In fierder rikkende en djipper taestende hantearring fan de tael is yn it plak kommen fan hwat jin nou as forâldere fanfaremuzyk yn 'e earen rûzet. Hjirmei lyk-op is gien in oar en mear ûnforblomme sicht op minske en wrâld. In foroare ynsteiling docht bliken oan in fers as Ofrekkening (bls. 76), dêr't in forline mei mienskipsidéalen en al yn priisjown, alteast relativearre wurdt en dêr't yn tobektein wurdt op in lêste skâns, hwerfan de bisetting út twa minsken bistiet:\nIs der gjin treast, as ik yn 't wetter gliid,\nEn sink, en stil wurd yn syn bleek forjitten?\nIs der gjin frede nei de libbensstriid?\n‘Dit bliuwt, dit bliuwt’ gjin hearlik witten?\nStie der gjin sinne oer myn djipste lijen,\nWie der nei stoarm en ûntij net in myld bifrijen?\nIn leafde as Dines, hwat der ek forgiet,\nIt moatte foaral de tiidseleminten, de rêd foroarjende omwrâld west hawwe, dy't yn Brouwers dichterskip in brek, in caesuer toweechbrocht hawwe. In kear, dy't op ôfstân nimmen en op striid ferget. Dat komt nei foaren yn in fers as Us tiid:\nSil ien komme\nEn keile de ierdkleat yn 'e hel?\nKlearder noch is dat to sjen, as men de slotrigels fan it prachtige natuerfers Midsimmer mei dy fan Groun en minske, in fers mei min ofte mear itselde grounthema, forgeliket:\nFûl strûst jong libben oer it stoarne hinne\nEn ivich stiet it strieljend evenwicht. (bls. 32)\nDe finger dy't de glêdde kerl forkromle\nHat bloed en trien fan tûzenen towreaun. (bls. 66)\nTwaspjalt, twivel oan de minske fan goede wil, oarlochseangst, protest tsjin it minsklik tokoart en eigen lotsbistimming, dat binne sa in pear eleminten, dy't it lettere en ripere dichtwurk bihearskje. In irony en relativearringsdriuw wurde de dichter eigen dy't men út it jongere wurk suver net ken:\nOf sil ik dochs\nDe ein bireizgje fan it lokjend pinsioen\nEn skielk mei hearen fan de Fryske Akademy\n‘op lauwers rêste’?\nSa freget de takomstige direkteur fan dyselde Akademy him ôf yn in fers dat Tusken twa kilometerpeallen hjit. Hjir skuort de wiere dichter efkes oan 'e stringen. It binne rigels dy't Obe Postma skreaun hawwe koe, al soe er se mei noch mear forsluijere spotskens omklaeid hawwe.\nDe lêzer dy't foar 1950 trou konsumint west hat fan Fryske poëzij, sil net oars as wiis mei dizze bondel Dúnsân wêze kinne. Mar hoe stiet it mei de jongeren ûnder harren? Ien fan ús jonge skriuwers, dy't ik nei syn oardiel frege, fornijde my dat dit wurk him like fier stie as de fersen fan 19e-ieuwers as Sytstra of Windsma. It wie foar him folslein forline tiid.\nMen moat soks oannimme as in earlike útspraek sûnder rankunes. Dochs is Dúnsân foar gâns âlderen grif noch gjin stik literatuerskiednis wurden. Foar harren, dy't lyk as ik, dit wurk sa'n tritich jier folge hawwe, moat it in brok Fryske poëzij fortsjintwurdigje, dat plak en funksje hat yn in gehiel.\nLyk as sein sjocht de bondel der typografysk tige kreas út. De priis dy't de útjower hjirfoar takend is, wie sûnder mis oer alle boegen fortsjinne.\n[pagina t.o. 348]\n[p. t.o. 348]\nJELLE H. BROUWER\n(tekening Johs. Mulders)\nbeeld van J.H. Brouwer


Nijs - Ferskil tusken Lithium Drill 12V en 16.8V\nKrêftoefeningen wurde faak brûkt yn ús deistich libben. As wy thús gatten moatte boarje of skroeven ynstalleare, moatte wy krêftboerden brûke. D'r binne ek ferskillen tusken krêftboerden. De mienskiplike binne 12 volt en 16,8 volt. Wat is dan it ferskil tusken de twa?\nWat binne de ferskillen tusken 12V- en 16.8V-krêftboerden?\n1. It grutste ferskil tusken de twa hân elektryske boren is de spanning, om't de iene spanning 12 volt is, de oare is 16.8 volt, dy't direkt te ûnderskieden is, en d'r sil in dúdlike werjefte wêze op it pakket.\n2. De snelheid is oars. As jo ûnder ferskillende spanningen rinne, sil it ferskillende snelheden feroarsaakje. Yn ferliking sil in elektryske drill fan 16,8 volt in relatyf grutte snelheid hawwe.\n3. De batterijskapasiteit is oars. Troch de ferskate spanningen moatte jo ferskillende motors kieze en ferskate elektronyske kapasiteiten ynstelle. Hoe heger de spanning, wat heger de elektroanyske kapasiteit.\nKlassifikaasje fan elektryske boren\n1. Ferdield neffens it doel binne d'r skroeven as sels levere skroeven, en de seleksje fan elektryske boren is ek oars, guon binne geskikter foar boarjen fan metalen materialen, en guon binne geskikt foar houtmaterialen.\n2. Ferdield neffens de spanning fan 'e batterij is de meast brûkte 12 volt, d'r binne 16,8 volt, en 21 volt.\n3. Ferdield neffens de batterijklassifikaasje is ien lithiumbatterij, en de oare is nikkel-chromiumbatterij. De eardere is populêrder om't it draachberder is en minder ferlies hat, mar kies nikkel-chroom-batterij de priis fan elektryske hânboarner sil djoerder wêze.


18yn2018 fan 9 maaie 2019 17:45 | Omrop Fryslân\n18yn2018 fan 9 maaie 2019 17:45\nYn dizze ôflevering fan 18yn2018 it ferhaal fan Moos van Breukelen. Yn 2014 wenne Moos yn Kollumersweach en gie nei it spesjaal ûnderwiis yn Damwâld. Nei syn 18de jierdei is der gjin ferfolch oplieding mooglik. En in plak yn in wenfoarm mei begelieding is net sa maklik te finen.\nMoos hat eins de hiele dei 1 op 1 begelieding nedich. De âlders fan Moos hawwe dêrom it beslút nommen om de soarch op harren te nimmen. Dit is net altyd maklik en kostet in soad enerzjy want Moos is net wurdich te krijen en wol altyd op de kletter. Wy treffe de famylje Van Breukelen in ein bûten Fryslân want sy wenje op in boat yn Seelân.


'Wedstriid fan de Wike' is neigesetsje foar Aris | Omrop Fryslân\n29 apr 2019 - 17:20\nIt seizoen fan Aris duorret yn alle gefallen noch twa wedstriden langer. De Ljouwerter basketballers spylje de play-offs om de Nederlânske titel en nimme it yn de kwartfinale op tsjin Zwolle. Tiisdei is it earste duel, tongersdei de twadde yn It Kealledykje. In mooglik beslissende tredde wedstriid soe snein yn Zwolle wêze. It is de 'Wedstriid fan de Wike' by Omrop Fryslân.\nSwipe, swipe, swipe: op hokker wedstriid falt it each fan Andor en Roelof dizze wike 😏😏😏\n29 April 2019 - 17:09\nDe grutte fraach is wat Aris betsjutte kin tsjin Zwolle. "Want dy ploech einige yn de earedifyzje as twadde en Aris as sânde. De Ljouwerters binne dus swier de 'underdog'", tinkt sportferslachjouwer Andor Faber. "Mar wêr't Aris hoop út helje kin, is dat se yn de lêste ûnderlinge wedstriid op it nipperke ferslein waarden troch Zwolle."\nTopskoarer Nick Masterson ûntbruts snein yn de lêste wedstriid foar de play-offs, dy't Aris mei 100-75 ferlear fan Rotterdam. Der is yn it Kealledykje goeie hoop dat hy op tiid fit is.\nWedstriid fan de wike: Aris - Zwolle - Foto: Omrop Fryslân\nYn de 'Wedstriid fan de Wike' stiet alle wiken op Omrop Fryslân radio, telefyzje en online in bysûndere sportwedstriid sintraal. Fan kuorbal oant amateurfuotbal en fan betelle fuotbal oant shorttrack: alles komt foarby. Der wurdt yn de oanrin ekstra omtinken jûn oan de wedstriid, dy't ferkeazen is ta 'Wedstriid fan de wike'.\nDe úteinlike grande finale, de wedstriid sels, is online te folgjen op Omropfryslan.nl en yn de Omrop-app. Somtiden live en oars as gearfetting werom te sjen.\nAris basketbal Wedstriid fan de wike


4 Sibskip Bibel en Koaran\nAl-Fatiha, de foarste soera út de Koaran\nNeffens de Koaren oppenearret God him oan 'e minsken troch tekenen en iepenbieringen. De profeten of 'boadskippers fan God' ûntfongen de iepenbieringen en joegen dy troch oan 'e minsken. De iepenbieringen foarmje mei-inoar in identyk boadskip dat jildt foar it hiele minskdom. Yn Koaran 41:43 stiet "Der is neat tsjin jo sein dat noch net oan 'e boadskippers foar dy ferteld is. Jo Hear is de Hear fan ’e bermhertigens en fan ’e pynlike straf." De iepenbiering fan God wurde net streekrjocht oan 'e profeten oerbrocht, mar ingeltsjes bringe de hillige bân ta stân. Yn Koaran 42:51 stiet beskreaun "Foar in minske is it net mooglik dat Allah ta him sprekke soe oars as troch ynjouwing of achter in wale of troch in boadskipper te stjoeren om troch Syn gebod te iepenbierjen wat Hy wol." It oantal profeten is net mei krektens te sizzen, lykwols wurde der yn 'e Koaran 26 nammen neamd.\nYn 1143 waard troch Petrus de Earbiedweardige opdracht jûn om de Koaran yn it Latyn te oersetten. Petrus de Earbiedweardige wie abt fan Cluny en in fûle tsjinstanner fan 'e Islam en 't Joadendom. Om syn krityk op in fûnemint te bouwen, liet er de Oersettersskoalle fan Toledo it wurk oersette. De oersetters wienen Robert fan Ketton, Peter fan Toledo, de mûnts Herman fan Carinthia en in Saraseen mei de namme Mohammed. De Latynske ferzje waard oereide en yn 1543 troch de Zuricher teolooch Theodor Bibliander yn Basel printe. Los fan in pear losse fragminten is de oersetting fan Ketton en oaren de earste folsleine Koaranoersetting. Yn 'e achtjinde iuw waard de Koaran ek yn oare talen oerset. De Latynske oersetting wie de basis foar de Dútske, Nederlânske en Italjaanske oersetting.\nDe moslims binne fûl tsjin it oersetten fan 'e Koaran, yn hokfoar taal dan ek. De reden leit foar 't neist yn 'e kontekst fan 'e earste Koaranoersetting. It wurk fan Petrus de Earbiedweardige kin pleats wurde yn 'e kontekst fan de Krúsfardersbeweging. Sûnt dy tiid binne moslims tige skeptysk oer Koaranoersettingen. De Koaranfersen 26:192-195 sizze it neikommende oer de Arabyske taal; "Sjoch, dit is in iepenbiering fan 'e Hear fan 'e wrâlden. De Hillige Geast hat it delbrocht. Yn jo hert, dat jo ien fan warskôgers binne. Yn dúdlike Arabyske taal." Fierwei de measte moslims sjogge de Arabyske ferzje as de iennichste flaterfrije ferzje.\nMeartalige Koaran (Arabysk, Ingelsk, Frânsk, Dútsk, Nederlânsk, Spaansk, Italjaansk)\n↑ Number of Prophets op al-islam.org (sjoen op 3 july 2022)\nOpfrege fan "https://fy.wikipedia.org/w/index.php?title=Koaran&oldid=1081881"\nLêst bewurke op 3 jul 2022 om 10.20\nDizze side is it lêst bewurke op 3 jul 2022 om 10.20.


Himpkwekerij op Skier oprôle | Omrop Fryslân (advertinsje)\nHimpkwekerij op Skier oprôle 14 nov 2009 - 13:42\n0 reaksjes Op Skiermûntseach is freed in himpkwekerij oprôle. Yn in kas en in skuorre by in wenning op it eilân waarden weedplanten fûn. De plysje hat 46 planten en kweekapparatuer yn beslach naam en ferneatige. De bewenner hat in boete krigen.\nKorreksje meldeLês foarTrefwurden: argyfView the discussion thread.Diel dit berjocht op: 14-11Ferwûnings troch fjochterij 14-11'Krimpbus' helpt bestjoerders Besjoch ek...


"It gefoel fan Astrid Lindgren" » Tryater\n"It gefoel fan Astrid Lindgren"\n(Astrid Lindgren, uit dankwoord na ontvangst van de Hans Christian Andersenprijs in 1958)\nTROCH NINA THUNNISSEN – DRAMATURG TRYATER\nDe wrâldferneamde skriuwster Astrid Lindgren (1907 – 2002) groeide op yn it idyllyske Sweedske doarpke Näs. Lindgren skreau op jonge leeftiid al ferhalen, mar debutearre net earder as berneboekeskriuwster yn 1944. Sy wie doe 37 jier en benammen drok mei de soarch foar har twa bern. Yn 1945 bruts Lindgren troch mei Pippi Langkous, beasearre op in ferhaal dat se foar har dochter betocht.\nPippi Langkous wie in revolúsjonêr wurk foar dy tiid. Foar dy tiid hienen Sweedske berneboeken foaral in pedagogysk doel. Se wienen faak sterk moralistysk. Lindgren kaam op foar in hiel oar soarte fan jeugdliteratuer. Sy pleite foar in respektfolle oanpak fan it bern, troch syn gefoelens en langstme serieus te nimmen. Yn Lindgren har ferbyldingsrike boeken wurdt de belibbingswrâld fan bern fan binnenút beskreaun, sûnder folwoeksen kommentaar. Weromkommende tema’s binne it ferlet fan freonskip, loyaliteit en leafde. Lindgren har wurk is dêrom universeel en tiidleas.\nAl tal fan generaasjes yn Nederlân hawwe Lindgren har sterke, gekke en fleurige personaazjes omearme. Elkenien ken Pippie, Ronja en de bruorren Liuwehert. Folle minder bekend is Karlsson fan it dak (Karlsson ferskynde yn in rige fan trije boeken, oarspornklik yn 1955, 1962 en 1968). Dat is opmerklik, want yn oare lannen is dizze atypyske held hiel populêr. Yn Ruslân is Karlsson sels bekender as Pippi! Tryater lit it publyk yn de kunde komme mei Karlsson en syn jonge freontsje Erik, foar it earst yn de Nederlânske teaterskiednis.\nKarlsson is in lyts, grou mantsje mei in propeller op de rêch. Hy kin fleane as de bêste en wennet yn in lyts hûske op it dak, ergens yn Stockholm. Karlsson wurdt ek wol de manlike Pippi neamd: hy is krekt sa unyk en eigenwiis as sy. Karlsson docht wat Karlsson wol. Net ien hâldt him tsjin, want afmylje en freonen liket er net te hawwen. Karlsson is o sa wis fan himsels, soms yrritant, kiezzich en opskepperich, mar ek hiel grappich. Karlsson spilet op in net nei te folgjen wize mei taal en arguminten. It is hast ûnfoarstelber dat er echt bestiet… Op in dei fljocht Karlsson binnen by de jonge, bleue Erik. Erik syn deagewoane libbentsje sil dêrnei noait mear itselde wêze.\nIn soad fan Lindgren har ferhalen striele de waarmte en it burgenwêzen út dy’t se yn har betide jeugd field hat. Tagelyk sprekt út har oeuvre de driuw nei aventoer en frijheid. Sûnder ferbylding is it libben kleurleas, liket Lindgren sizze te wollen. Sy jout har personaazjes de moed en krêft om har eigen paad te kiezen, krekt as sysels die. Ek Karlsson fan it dak befettet dizze kombinaasje fan eleminten, du’t it ferhaal ûnwjersteanber meitsje foar jong en âld.\nAstrid Lindgren waard yn 1907 as Astrid Ericsson berne yn it Súd-Sweedske Smaland. Mei har âlden, broer, suskes en it personiel wenne se op in readskildere pleats. Sy moast faak meihelpe op it lân, mar koe ek útlitten boartsje yn dizze prachtige boere-omjouwing. “Wy boarten sa yntinsyf dat it in wûnder is dat we it oerlibbe hawwe”, skreau se letter oer dizze perioade. Lindgren stie yn har jeugd bekend as rebelsk. Sy mocht graach op stap gean en dûnsje en knipte har hier koart, neffens de lêste moade.\nOp 18-jierrige leeftiid kaam ynienen in ein oan Lindgren har lokkige jeugd, doe’t se net pland swier rekke. De heit fan har bûtenechtlike bern joech lieding oan de pleatslike krante dêr’t Lindgren foar skreau. Unkonvinsjoneel as se wie, keas Lindgren derfoar om net mei dizze man te trouwen.\nOm doarpsrabberijen te mijen, ferhuze se nei Stockholm en brocht har bûtenechtlike soantsje ûnder by in pleechmem yn Denemarken. Nei har houlik mei Sture Lindgren koe se soan Lasse yn hûs nimme. Mei de berte fan dochter Karin wie it famyljegelok kompleet.\nMei troch dit foarfal hat Lindgren yn har boeken altyd omtinken foar it bernlike ferlet fan feilichheid en burgenwêzen. Tagelyk binne tal fan de personaazjes yn har boeken like ûnkonvinsjoneel en aventoerlik as sy. Krekt as Lindgren boartsje en fantasearje se oft har libben derfan ôfhinget.\nLindgren har karriêre as berneboekenskriuwster naam in flecht doe’t har bern al wat âlder wienen. Nei it ferskinen fan Pippi Langkous wie Lindgren op slach ferneamd.\nYn de jieren ’40 en ’50 produsearre se in hiel soad berneboeken y nde moarnsoeren. Middeis wurke se as berneboekeredakteur foar har útjouwerij. Dêrneist fûn se tiid om te reizgjen en har op alderhanne wizen polityk út te sprekken. Lindgren wie noait benaud om har miening te jaan.\nYn 1992 kundige Lindgren oan dat se ophâlde mei skriuwen, om’t har eagen te min waarden. Tsien jier letter stoar se yn de âldens fan 94 jier yn har appartemint yn Stockholm.


Reparaasjes oan brêge Aldskou | Omrop Fryslân (advertinsje)\nReparaasjes oan brêge Aldskou 13 jun 2014 - 06:26\n0 reaksjes De brêge by Aldskou - Foto: Omrop Fryslân, Joline Dalstra\nRykswettersteat set freed útein mei reparaasjes oan de brêge by Aldskou. Yn april fear in tanker tsjin de brêge oan. Dêrtroch ûntstie skea oan de fundearring en wie betsjinning fan de brêge net mear mooglik. De kommende twa wiken wurdt der in tiidlik remmingswurk ynstalleard, sadat de brêge wer iepen kin. Nei it farseizoen wurdt it definitive remmingswurk oanbrocht. Dan reparearret Rykswettersteat ek de fundearring. Skippen heger as goed sân meter moatte dizze simmer wol omfarre, fia Akkrum.\nKorreksje meldeLês foarTrefwurden: RykswettersteatbrêgeoanfarringAldskouView the discussion thread.Diel dit berjocht op: 13-06Special Olympics sette útein 13-06Blog: Brazilië trapet ôf: it WK is los! Besjoch ek...\nBrêge Skûlenboarch nei botsing moannen ticht foar auto's Hjoed, 12:15 De draaibrêge oer it Prinses Margrietkanaal by Skûlenboarch bliuwt de kommende moannen ticht foar autoferkear. In frachtskip mei houtsnippers... Plysje ûndersiket oanfarring Skûlenboarch Hjoed, 9:53 De plysje ûndersiket de oanfarring fan de brêge oer it Prinses Margrietkanaal by Skûlenboarch. In frachtskip mei houtsnippers botste tiisdeitejûn... Boat fart tsjin brêge Skûlenboarch, auto's moatte omride Juster, 19:52 Der is tiisdeitejûn in boat tsjin de brêge by Skûlenboarch fearn. De brêge hat dêrtroch safolle skea oprûn dat it ridend ferkear no net mear oer... Stoarmwaar yn Fryslân, diken wurde bewekke 13 jan 2017 - 17:52 Fryslân makket him op foar in rûzige jûn wat it waar oanbelanget. Ferskate ynstânsjes lykas it Wetterskip hawwe maatregels nommen tsjin it hege... (advertinsje)


Skiednis fan Grykske dûns | Absolut Travel\nSkiednis fan Grykske dûns\nIt begjin fan 'e dûnsje yn Grikelân It is ûndúdlik, it is bekend dat dûns in heule rol spile hat yn it libben fan 'e Griken yn' e heule skiednis.\nYn 'e âlde mienskippen Gryksk las dûnset Se waarden heul bewûndere, yndie yn syn geskriften utere Plato syn leauwen yn 'e deugd fan dûnsen troch út te drukken dat in man dy't net dûnset, ûnelegant en ûnoplieding wie.\nBy de fieringen ta eare fan Demeter, Era en Artemis en op 'e Panathenske festivals dêr't Athena huldige waard, dûnsen famkes mei in lange tunyk oant de fuotten.\nIen fan 'e meast prestizjeuze stêden fan Klassyk Grikelân kaam nei Delfy-dûnsers dy't út' e fierste regio's kamen, om't yn âlde tiden de danza it wie in wichtich diel fan religy.\nAs gefal fan 'e mytologyske oarsprong fan guon dûnsen is d'r it ferhaal fan Theseo dy't de minotaurus fermoarde yn it labyrint fan Knossos.\nDoe't hy weromkaam nei Atene, stoppe Theseus yn Delos om in offer te meitsjen oan 'e goaden foar it hawwen fan him, wylst it offer duorre útfûn hy in soarte fan dûns dy't de bewegingen fan slangen imiteare dy't it rûge paad fertsjintwurdigen dat hy yn' labyrint yn syn striid mei de minotaur.\nIt is bekend as de dûns fan it labyrint as Geranos sa't it yn âlde teksten waard neamd, wurdt hjoeddedei yn in protte regio's fan Grikelân dûnsje\nTsjintwurdich wurde tradysjonele dûnsen oerlevere fan generaasje op generaasje, om't minsken har dol hawwe yn elk type feest.\nGuon fan dizze dûnsen wurde beskôge as panhellenysk, wat betsjut dat se út hiel Grikelân binne, lykas de Kalamatianós en de Tsámikos.\nElke regio hat lykwols syn eigen dûnsen bewarre wêr't net allegear sa populêr binne, sadat se it risiko rinne te ferjitten troch de groeiende fersprieding fan dûnsen út oare gruttere regio's.\nIt is de âlderein dy't derom soarget dat dizze dûnsen net ferlern geane troch de jongerein te learen.\nNettsjinsteande it feit dat de dûnsen yn ferskate regio's berne binne, hawwe se in protte oerienkomst tusken har, lykas de manier fan hannen hâlde, de juste hâlding, de foarming fan 'e dûnsen en de eleminten dy't se brûke.\nDe sirkel kin net ôfwêzich wêze yn ien fan har sletten as iepen troch in ketting te meitsjen of de earms yn hannen te hâlden as skouders.\nDejinge dy't de line liedt is de betinker fan 'e stappen as soe hy dûnsje, hy fersieret it allinich op syn eigen manier en jouwt it sa'n prachtich tintsje dat it it feroaret yn in kleurige dûns.\nElke persoan dy't op dat momint oerein komt om te dûnsjen is in KONING unôfhinklik fan har sosjale klasse as ekonomyske situaasje.\nFolslein paad nei artikel: Absolut Travel » Skiednis fan Grykske dûns\nreade meriel sei\nDizze pagina is heul ûnderhâldend foar alle kultueren, d'r binne yn dizze sektor, tank foar al it materiaal, en se jouwe ús baii\nAntwurdzje op meriel rojas\nIk ken allinich de muzyk fan Sorva de Grykske. en ik fyn it leuk, ik stel my foar dat oare dûnsen mei oare ritmes ek prachtich sille wêze\nIt kompjûtermateriaal is heul goed, oer Grykske dûnsen, ik bin in learaar fan Argentynske lânseigen dûnsen, dy't fan generaasje op generaasje wurde oerdroegen en Gods tank binne d'r in soad akademys dy't har leare te dûnsjen, oars soene se ferlern gean yn 'e ôfgrûn fan' e tiid\nDe grutte rivier Cauca\nDe magy fan jiskemûnen


Slûsdoarren Harns werom set | Omrop Fryslân (advertinsje)\nSlûsdoarren Harns werom set 17 aug 2012 - 06:25\n0 reaksjes harkje nei de reportaazje By de Tsjerk Hiddesslûzen yn Harns binne tongersdeitejûn de 18 ton swiere floeddoarren wer op har plak weromsetten. Goed twa wiken lyn waarden de houten doarren fuorthelle, yn ferbân mei grut ûnderhâld. It wurk waard yn de boufak dien, omdat der dan minder beropsfeart is. De slûs yn Harns hat mei-elkoar 20 ferskillende doarren. Foar takom jier siet der wer grut ûnderhâld pland. Dan wurde 4 âlde houten doarren hielendal ferfongen troch stielen eksimplaren. Dy binne op langere termyn foardieliger, omdat se minder ûnderhâld freegje.\nKorreksje meldeLês foarTrefwurden: slûsdoarrenView the discussion thread.Diel dit berjocht op: 17-08Twa dealers oppakt yn Ljouwert 17-08Kramer oer Epke: 'Seldsum' Besjoch ek...\nNije slûsdoarren Grachtslûs 13 jul 2012 - 11:09 By Munnekebuorren binne freedtemoarn twa nije slûsdoarren yn de Grachtslûs hongen yn opdracht fan de Stifting Waterschapserfgoed. De slûs út 1930... Betonpriis Fryske bedriuwen 17 nov 2011 - 21:17 Twa Fryske bedriuwen ha mei de bou fan in slûs yn Amsterdam de 'betonpriis' wûn. Dat is in priis dy't ien kear yn de twa jier útrikt wurdt en yn... (advertinsje)


Hast 27 graden yn Bakkefean: earste simmerske dei | Omrop Fryslân Skip to main content\nHast 27 graden yn Bakkefean: earste simmerske dei 11 maaie 2015 - 17:31\n0 reaksjes (argyffoto) - Foto: Omrop Fryslân, Ronnie Porte\nFryslân belibbe moandei de earste simmerske dei. Yn Bakkefean klom it kwik op ta 26,9 graden, seit waarman Piet Paulusma. By in temperatuer fan 25 graden of heger is der sprake fan in simmerdei. In soad oare plakken yn Fryslân hellen de 25 graden krekt net. Sa waard it yn Grou 24,5 graden. Moandeitejûn bliuwt it lang waarm. Om 8 oere is is noch 16 oant 19 graden. It bliuwt gjin waarm sinneskynwaar. Tiisdeitemoarn kâns op in pear buikes. Woansdei droech en op Himelfeartsdei komme de buien pas yn de jûntiid.\nKorreksje meldeLês foarTrefwurden: Piet PaulusmaBakkefeansimmersimmerdeiView the discussion thread.Diel dit berjocht op: 11-05Siler Postma nei EK Finnklasse yn Kroäsië 11-05Nije Drachtsterwei nei de pinkstersdagen diels klear Besjoch ek...\nGemeentlike prizen foar Piet Paulusma en Arjen Mintjes 02 jan 2017 - 19:35 Waarman Piet Paulusma fan Omrop Fryslân hat de Boei van Harlingen krigen. Dat is in priis foar de Harnzer dy't de stêd it ôfrûne jier posityf yn... Piet Paulusma: Waarm en ekstremen yn 2016 31 des 2016 - 14:16 2016 wie in waarm jier, mei dy konklúzje komt waarman Piet Paulusma. Benammen de twadde helte fan augustus en septimber wienen waarm, mar ek yn... Piet Paulusma warskôget foar rûch krystwaar 24 des 2016 - 21:13 "It wurdt in rûge kryst." Dat seit Piet Paulusma. Foar de krystjûn en -nacht warskôget ús waarman foar swiere wynstjitten út west oant súdwest.... UPDATE: Fytster komt om by botsing mei bestelbus 16 des 2016 - 7:53 By in ûngelok oan de Tsjerkewâl yn Bakkefean is tongersdeitejûn in 83-jierrige fytster út Opsterlân om it libben kaam. De frou woe nei alle... (advertinsje)


Skoalleplan Frjentsjer op losse skroeven | Omrop Fryslân Skip to main content\nSkoalleplan Frjentsjer op losse skroeven 17 des 2014 - 21:18\n0 reaksjes Skoalboerd - Foto: Omrop Fryslân\nDe ûnderwiisstichting Radius lûkt him werom út in plan om yn Frjentsjer de iepenbiere basisskoalen Kleyenburg en Fûgelflecht ûnder te bringen yn in multyfunksjonele akkommodaasje. Oer de bou fan it sintrum wurdt al jierren praat en de gemeente Frjentsjerteradiel hat der ek jild foar beskikber. Radius lûkt him út it projekt werom om't it learlingetal flink ôfnimt en de nijbou te grut wêze sil. De direksje hat besletten om personiel en learlingen gear te foegjen ta ien skoalle yn de Kleyenburg.\nNeist de twa iepenbiere skoallen soe ek de kristlike basisskoalle de Korendrager yn de nijbou romte krije. Troch it beslút fan Radius giet de bou foarearst net troch en sil de gemeente him beriede moatte oer de takomst fan it skoallekluster.\nKorreksje meldeLês foarTrefwurden: FrjentsjerRadiusKleyenburgView the discussion thread.Diel dit berjocht op: 17-12Sjauffeur krijt proses-ferbaal foar ravaazje op krúspunt 17-12Steaten kieze foar wynmûnen by de Ofslútdyk Besjoch ek...


You are currently viewing the monthly archives for septimber 2013\nMonthly Archives septimber 2013\n¶ Posted 30 septimber 2013 † Knilles\t§ Bloch ‡ Comments (0) ° Tagged: Richard Wagner\n¶ Posted 29 septimber 2013 † Knilles\t§ Bloch ‡ Comments (0) ° Tagged: Klaus Schulze\nPoëzij neffens Wadnan\nIs grif noch te keap. Altyd better as de hjoeddeiske poëzij ‘kursuslieders’.\n¶ Posted 28 septimber 2013 † Knilles\t§ Bloch ‡ Comments (1) °\nEksit Moanne fan it Fryske Boek\nFaaks is dit nijs al earne oars ferskynd: ik haw it net sjoen. It komt út in tige betroubere boarne. Mar: de Moanne fan it Fryske Boek is in mislearring wurden en komt net werom. Dat: genietsje der noch fan salang it kin! Dit wie de lêste kear.\n¶ Posted 27 septimber 2013 † Knilles\t§ Bloch ‡ Comments (1) °\nAlexander Scriabin – Symfony No. 3\n¶ Posted 26 septimber 2013 † Knilles\t§ Bloch ‡ Comments (0) ° Tagged: Alexander Scriabin\nRussyske homo-ferfolging: Tryater wit fan neat\nFan dy mislike anti homo-wetjouwing yn Ruslân hawwe se by Tryater noch neat meikrigen. Ek by Omrop Fryslân witte se noch fan neat, sjoen it petear tusken Simone Keffer en artistyk lieder Ira Judjovskaja. Nee, der wurdt, krekt as is der neat te rêden, in oantal foarstellingen jûn yn Moskou. Eksport fan de Fryske kultuer no! […]\n¶ Posted 24 septimber 2013 † Knilles\t§ Bloch ‡ Comments (2) ° Tagged: Ira Judjovskaja, Omrop Fryslân, Simone Scheffer, Tryater\nBarbaar op mûlharpke\nNo, der is net safolle belangstelling foar myn foardracht, sjoch foarige bloch. Mar dat wist ik al, dat jimme barbaren binne. It is rêstich op de Fryske blochkes! Hmm, sil ris efkes sjen wat it Aapke op Facebook útspookt… Haha, it earme dier kin gjin dielnimmers krije foar syn dichtkursus by Tresoar… Tsja, leare hoe’t […]\n¶ Posted 23 septimber 2013 † Knilles\t§ Bloch ‡ Comments (1) ° Tagged: Abe de Vries, Goffe Jensma, Jantsje Post, Jetske Bilker, makaroany\nOmheech yn it stof\nIn gedicht fan Cornelis van der Wal. De dichter draacht foar, mei in muzykje derûnder. Dus. Nei te lêzen hjir: http://www.ensafh.nl/?p=33539 [soundcloud url=”http://api.soundcloud.com/tracks/111447527″ params=”” width=” 100%” height=”166″ iframe=”true” /]\n¶ Posted 20 septimber 2013 † Knilles\t§ Bloch ‡ Comments (0) °\nCarl Nielsen symfony 5\n¶ Posted 19 septimber 2013 † Knilles\t§ Bloch ‡ Comments (0) ° Tagged: Carl Nielsen\n¶ Posted 17 septimber 2013 † Knilles\t§ Bloch ‡ Comments (0) °


'Omkeaperij troch Frisia Sâlt' | Omrop Fryslân Skip to main content\n'Omkeaperij troch Frisia Sâlt' 01 jul 2013 - 07:05\n0 reaksjes Frisia Sâlt - Foto: Omrop Fryslân\nIt liket der op dat de provinsje en de gemeenten Harns en Frjentsjerteradiel omkocht wurde troch Frisia Sâlt. Dat fynt fraksjefoarsitter Irona Groeneveld fan GrienLinks. Sy hat fragen steld oer in bydrage fan 2 miljoen fan it sâltfabryk yn Harns, as kompensaasje foar de skea troch sâltwinning. Frisia jout de bydrage allinnich, as de provinsje en de gemeenten meiwurkje oan sâltwinning ûnder de Waadsee. Ek meie der gjin kleems yntsjinne wurde as der yn de takomst skea is troch sâltwinning. Dat fynt de partij net kinnen.\nKorreksje meldeLês foarTrefwurden: GrienLinksprovinsjeFrisia SâltomkeaperijView the discussion thread.Diel dit berjocht op: 01-07Simmerdeis lûkt 20.000 minsken 30-06Marjon Visser yn Oranje Besjoch ek...\nSP: ''Provinsje moat oergean op mienskipsenerzjy'' 18 jan 2017 - 20:46 De Fryske SP-fraksje wol dat de provinsje Fryslân oergiet op de ynkeap fan mienskipsenerzjy, yn stee fan saneamde sjoemelstroom. De fraksje hat... GrienLinks: "Der moatte minskelibbens rêden wurde" 16 jan 2017 - 7:32 Yn Fryslân binne twahûndert plakken yn de needopfang direkt beskikber foar flechtlingen dy't no fêstsitte yn Turkije, Grikelân of Servië. Dat seit... Fryske fraksje GL wol flechtlingen ophelje yn Grikelân 14 jan 2017 - 21:20 In grut tal Fryske rieds- en steateleden fan GrienLinks ropt de steatssekretaris en it kabinet op om flechtlingen op te heljen út de tintekampen... Wa helpt Fryslân oan in hannelsmissy? 14 jan 2017 - 11:37 Fryske ûndernimmers krije de kâns om in hannelsmissy te organisearjen. De provinsje Fryslân skriuwt dêr in priisfraach foar út. It is by de missy... (advertinsje)


Drokke reüny moadefakskoalle | Omrop Fryslân (advertinsje)\nDrokke reüny moadefakskoalle 09 maaie 2014 - 19:38\n0 reaksjes âld diploma fan de moadefakskoalle fan Bakhuzen\nâlde naaimasine fan de moadefakskoalle\nprodukten fan de moadefakskoalle\nDirekteur Janneke Remeeus fan de moadefakskoalle\nAld-learling Akke Brandenburg en foarsitter Nel van der Linden\nAld-learling Lammert de Jong\nDe reüny fan de moadefakskoalle fan Bakhuzen luts freed in soad learlingen en âld-learlingen nei doarpshûs De Gearte. De moadefakskoalle begûn 75 jier lyn as inisjatyf fan Limburchske nonnen. De lêste suster naam yn 1993 ôfskie. It fuortbestean fan de moadefakskoalle hat in pear kear faai stien, mar mei stipe fan gemeente De Fryske Marren kin de skoalle wer in skoft foarút. De skoalle lûkt benammen folwoeksen kursisten út Súdwest-Fryslân. De lêste jierren nimt de belangstelling wer ta, omdat it thús klean meitsjen wer populêrder wurdt.\nDe skoalle hat op dit stuit sa'n 60 learlingen. De moadefakskoalle grypt it jubileum oan om oan de bekendheid te wurkjen mei in moadeshow, in reüny, in útstalling en in eigen Facebookside. Yn juny folget noch in quiltútstalling yn de Roomske tsjerke fan Bakhuzen.\nKorreksje meldeLês foarTrefwurden: BakhuzenreünymoadefakskoalleView the discussion thread.Diel dit berjocht op: 09-05Follybalmaraton foar goed doel 09-05Aksje foar tunnel Hurdegaryp Besjoch ek...\nGrutte reüny Famkes fan Douwe Egberts 06 okt 2016 - 17:27 Mear as twahûndert froulju komme freed byelkoar yn Museum Joure foar in reüny. Yn de jierren '50, '60 en '70 hie Douwe Egberts hûnderten jonge... Fryske reüny foar histoaryske skippen 04 aug 2016 - 21:07 Snits leit op dit stuit fol mei tradisjonele houten skippen. Foar de fjirtichste kear is dêr de Regionale Fryske Reüny úteinset. De measte skippen... Piratestjoerder Desperado organisearret reüny 28 maaie 2016 - 10:04 Pirateradiostjoerder Desperado yn Bûtenpost organisearret dit wykein nei 34 jier in reüny. Desperado wie in razend populêr piratestasjon yn de... Bakhuzen Better moat mear jonge ynwenners lûke 25 feb 2016 - 14:21 De aksje Bakhuzen Better moat derfoar soargje dat der mear jonge minsken yn it doarp wenje wolle. Yn Bakhuzen wenje sa'n 1000 minsken en der stean... (advertinsje)


NHL-tentamens bûten de doar | Omrop Fryslân (advertinsje)\nNHL-tentamens bûten de doar 25 jan 2010 - 15:17\n0 reaksjes It nije NHL-gebou hat gjin romte foar grutskalige tentamens...\nEk al hat de NHL in nagelnij skoalgebou, dochs sille guon studinten tentamens bûten de doar dwaan moatte. It giet fral om studinten ekonomy, dy't yn ien kear mei har allen tentamen ôflizze. Yn de nije kenniskampus is hjir gjin romte foar makke, omdat dit heechút twa kear yn it jier foarkomt. Neffens in wurdfierder fan 'e NHL is it dan praktysker om eksterne romte ôf te hieren lykas in tsjerke of Sealen Schaaf.\nKorreksje meldeLês foarTrefwurden: argyfView the discussion thread.Diel dit berjocht op: 25-01Ferlet fan mear fûgelasyls 25-01'Dit is ús wrâld' presintearre Besjoch ek...


Akke Radsma hûndert jier ferlyn berne - 2\nAkke Radsma hûndert jier ferlyn berne, part twa. Troch Pieter de Groot. Foto: Oer de hage, foto: Muziekweb.\nOer de hage\nIt wie op de Spinnekop-premiêre fan Kike, kike, lôke, sjoch op 25 septimber 1957 yn seal Phoenix te Drachten dat Jo Smit, destiids direkteur fan de Regionale Omroep Noord en Oost, op Akke tastapte mei in foarstel: ‘Wy wolle Paulus Akkerman alle wiken wat skriuwe litte en jo moatte dat foar de mikrofoan bringe. Soene jo dat dwaan wolle?’ ‘No’, andere Akke beret, ‘alle wiken sil net gean, want wy moatte geregeld fuort te spyljen.’ Dat wie gjin probleem, dan namen se wol fiif ferhaaltsjes yn ien kear op. Akke: ‘No, doe ha ’k ris fiif dien. Mar doe kamen der wer fiif en wer… Ik sei, hoe lang moat dit? No, gewoan sa lang as jo wolle, sei Jo Smit.’\nDy praatsjes Oer de hage waarden alle tiisdeis útstjoerd en wiene troch Akkes foardrachtskeunst yn in omsjoch populêr. Minsken sochten har nei in foarstelling fan De Spinnekop efter de kûlissen op en fregen oft se dy Akke Radsma fan de radio wie. Nei santich ‘hagepreken’ wie se fan doel en hâld dermei op, mar de RONO krige safolle fanmail dat se har oerhellen om troch te gean, Paulus Akkerman hie stof genôch: ‘Dat doe ha wy de hûndert folmakke.’ Yn april 1960 wie de lêste útstjoering. Dêrnei hawwe se it noch besocht mei in nije rige, Efter de toanbank. Dat wie gjin sukses: ‘Dat kaam om’t ik doe klanten yn ’e winkel krige en hieltyd in oare stim meitsje moast. Dat foel ôf. De hage wie in húshâlding, dêr wiene de minsken fertroud mei.’ Dat gong sa fier, dat der nei jierren noch lju wiene dy’t har man Piter neamden.\nDe Spinnekop en Oer de hage smieten har safolle smoute ferhalen op dat se mei hieltyd wikseljend repertoire te foardragen gong, de provinsje yn. Ek Tiny Mulder en Jo Smit (de staveringsballade!) leveren har materiaal, dêr’t se eare mei ynlei by frouljusferienings en bejaardesoazen. In tal ‘hagepreken’ is letter op ’e plaat set, yn 1969 troch de útjouwerij Fan Fryske Groun (fjouwer ferhalen, ôfwiksele troch lietsjes fan it mingd koar fan Beetstersweach) en yn 1983 troch de Ljouwerter Krante yn de saneamde Bijke Rige (seis ferhalen op in elpee én op in kassettebantsje).\nDoe’t Akke en Jan nei Beetstersweach ferhuzen, foelen se as toanielminsken mei de noas yn ’e bûter. De Kulturele Ried fan Opsterlân organisearre alle jierren in iepenloftspul, dat opfierd waard op it terrein fan de Cornelia Stifting (no Lyndensteyn). Dêrfoar waard in stik út it wrâldrepertoire keazen, dat Freark Dam yn it Frysk oersette. De Kulturele Ried hierde beropsminsken yn om de amateurspilers nei in heger nivo te bringen. Fan Carel Poons krigen se bewegingsles, Gerrit Visser joech spraakles en Joop Sprock die al it oare. Akke en Jan hawwe beiden gjin jier mist. It iene stik wie noch moaier as it oare, mar soms ek dreger om te spyljen. In kar: Brand fan Henrik Ibsen, Kristus wurdt jitris krusige fan Nikos Kazantzakis, In minske sûnder wryt of slyt fan Bertolt Brecht, en de stikken fan Friedrich Dürrenmatt: De ingel fan Babylon, De greate keizer (Romulus) en Op ien betingst. Yn lêstneamd stik (oarspronklike titel Der Besuch der alten Dame) skittere se as de âlde, smoarrike dame.\nIt lei yn ’e reden dat de moaie, meast grutte rollen foar har wiene. Se libbe har altyd bot yn in rol yn, it waard Jan wolris te bot: ‘Moatst net raarder dwaan, want sa kinne wy der net fan sliepe.’\nDe bêste oantinkens bewarre se oan Brechts In minske sûnder wryt of slyt (oarspronklike titel Der Gute Mensch von Sezuan). Dat wie foar it publyk wol in lange sit: fan healwei njoggenen oant healwei ienen. ‘Dat kaam, om’t de regisseur dy’t wy doe hiene, Janitschek, in learaar út Emmen, alles krekt sa ha woe as Brecht it skreaun hie, mei balladen der tusken troch. Dat wie in hiele opjefte, mar wol in prachtige ûnderfining.’ De Radsma’s krigen rûnom lof taswaaid, ek yn de lannelike parse. Ber Hulsing skreau yn De Waarheid: ‘We zagen een gespannen, ingeleefde lieve Sen Te en boze Shui Ta van mevrouw A. Radsma-Douma, die de ingehouden, vertellende stijl van Brecht van nature scheen te hebben, en bijna vier uren achtereen de tegenstrijdige gevoelens en gedachten duidelijk en mooi overbracht. We zagen haar man, J. Radsma, meer uiterlijk dramatisch, maar ook sterk, als de piloot.’\nDoe’t de Cornelia Stifting de grûn nedich hie foar útwreiding, wie it dien mei de Sweachster iepenloftspullen.\nFoto's: yn de fyftiger jierren skreau Roel Oostra revu's dy't opfierd waarden yn Drachten, Akke Radsma spile mei. It stik fan Pieter de Groot slacht net op dy revu's, mar de foto's jouwe wol in moai byld. Foto's: argyf Annet van der Hoek.\nMeikoarten part trije. Lês part ien hjir werom.


Ferlies foar Cambuur-beloftes | Omrop Fryslân (advertinsje)\nFerlies foar Cambuur-beloftes 18 okt 2005 - 00:00\nJong Cambuur hat moandeitejûn mei 3-1 ferlern fan de beloftes fan Veendam. Yn it bekertoernoai waard der noch mei 2-1 wûn fan deselde ploech.\nMoandei spile Jong Cambuur in goede wedstryd, mar Veendam gie better mei de kânsen om. Yn it skoft wie de stân 2-1. De goal fan Cambuur waard makke troch Tarek Hashemi. Yn de twadde helte krigen de Ljouwerters in pear kânsen, mar wie it wer Veendam dat skoarde. Cambuur stiet no tsiende.\nKorreksje meldeLês foarTrefwurden: argyfView the discussion thread.Diel dit berjocht op: 18-10Warkumer ierdewurk ferdwynt 17-10Mear misdriuwen troch jongerein Besjoch ek...


Switserske frank nei Euro wikselkoers hjoed. Switserske frank wearde yn Euro hjoed.\nSwitserske frank nei Euro wikselkoers hjoed\n1 Switserske frank (CHF) is lyk oan 0.99 Euro (EUR)\n1 Euro (EUR) is lyk oan 1.01 Switserske frank (CHF)\nDe echte wikselkoers foar Switserske frank oant Euro hjoed. De wikselkoers werjûn op dizze pagina is de wikselkoers dy't offisjeel is fêststeld foar hjoed 24 May 2022 neffens de resultaten fan wikselhannel. Allinich offisjele gegevens oer de wikselkoers foar ús side wurde brûkt. Wisselkoers wurdt online yn banken of banken útfierd tsjin de bankkoers op basis fan de offisjele wikselkoers werjûn op dizze pagina.\nMoney útwikseling Switserske frank / Euro currency konverzje yn Europa\n1 Switserske frank hjoed is 0.99 Euro yn 'e Jeropeeske bank. 1 Switserske frank is djoerder wurden troch 0.000546 Euro hjoed yn 'e Bank of Europe. Switserske frank wikselkoers groeit hjoed tsjin Euro neffens Jeropeeske gegevens. Foar 1 Switserske frank moatte jo no 0.99 Euro tsjin it taryf fan in Jeropeeske bank.\nConvert Switserske frank Nei Euro Switserske frank Nei Euro live op Forex exchange market Switserske frank Nei Euro wikselkoers skiednis\nSwitserske frank Nei Euro Wikselkoers hjoed by 24 May 2022\nIt is it meast handich om Switserske frank te ferlykjen mei Euro wikselkoers foar de lêste pear dagen yn 'e tabel fan' e lêste wikselkoersen op dizze pagina. Foar in rendabele oankeap fan faluta - fergelykje de dynamyk fan 'e wikselkoers yn' e lêste dagen. De wikselkoers fan Switserske frank nei Euro foar juster, de dei derfoar, de kommende dagen. De wikselkoers fan Switserske frank nei Euro foar moarn hinget ôf fan de dynamyk fan 'e wikselkoers de lêste dagen.\n24.05.2022 0.994591 0.000546 ↑\n23.05.2022 0.994046 -\n22.05.2022 0.994046 0.009821 ↑\n21.05.2022 0.984224 -\n20.05.2022 0.984224 0.027319 ↑\nFoar 10 Switserske frank moatte jo betelje 9.95 Euro. Foar 50 Switserske frank moatte jo betelje 49.73 Euro. 100 Switserske frank binne no wurdich 99.46 Euro. 248.65 Euro hjoed kost 250 Switserske frank by de wikselkoers. 1 Switserske frank is no gelyk oan 0.99 Euro. De offisjele taryf fan 'e nasjonale bank. 1 Switserske frank rose mei 0.000546 Euro hjoed neffens wikselkoers fan 'e liedende bank fan it lân.\n9.95 EUR 49.73 EUR 99.46 EUR 248.65 EUR 497.30 EUR 994.59 EUR 2 486.48 EUR 4 972.96 EUR\n1.01 Switserske frank, de kosten fan 1 Euro tsjin de wikselkoers foar hjoed. 5.03 Switserske frank hjoed kost 5 EUR by de útwikseling taryf. Om 10 Euro foar Switserske frank hjoed moatte jo 10.05 CHF. Foar 25 EUR moatte jo 25.14 Switserske frank . Hjoed is Switserske frank wikselkoers opstien tsjin Euro. Foar 1 Switserske frank moatte jo no 0.99 Euro neffens wikselkoers fan 'e nasjonale bank .\n1.01 CHF 5.03 CHF 10.05 CHF 25.14 CHF 50.27 CHF 100.54 CHF 251.36 CHF 502.72 CHF


Befrijingsfestival goed besocht | Omrop Fryslân (advertinsje)\nBefrijingsfestival goed besocht 06 maaie 2006 - 16:58\nGoed 70.000 minsken ha freed yn Ljouwert it befrijingsfestival Fryslân besocht. Dat binne der 20.000 mear as ferline jier. Yn Ljouwert wie dit jier de iepening fan de nasjonale befrijingsdei. Neffens de organisaasje hat dat in soad ekstra minsken nei Ljouwert ta lutsen. It festival ferûn sûnder grutte problemen. In pear minsken binne oanhâlden foar iepenbier dronkenskip.\nKorreksje meldeTrefwurden: argyfLês foarView the discussion thread.Diel dit berjocht op: 07-05Fernieling bernebuorkerij Stiens 06-05'Hydroskate'-clinic yn Boalsert Besjoch ek...


Retina AI: Predictive AI brûke om marketingkampanjes te optimalisearjen en klantlibbenwearde (CLV) te fêstigjen | Martech Zone\nRetina AI: Predictive AI brûke om marketingkampanjes te optimalisearjen en klantlibbenswearde (CLV) te fêstigjen\nMoandei, novimber 29, 2021 Moandei, novimber 29, 2021 Emad Hasan\nDe omjouwing feroaret hurd foar marketeers. Mei de nije privacy-rjochte iOS-updates fan Apple en Chrome eliminearje koekjes fan tredden yn 2023 - ûnder oare feroarings - moatte marketeers har spultsje oanpasse oan nije regeljouwing. Ien fan 'e grutte feroaringen is de tanimmende wearde fûn yn gegevens fan earste partijen. Merken moatte no fertrouwe op opt-in en gegevens fan earste partij om te helpen kampanjes te stimulearjen.\nWat is Customer Lifetime Value (CLV)?\nKlant Lifetime Wearde (CLV) is in metrik dy't skatte hoefolle wearde (meastal ynkomsten as winstmarge) elke opjûne klant nei in bedriuw sil bringe yn 'e rin fan' e totale tiid dy't se ynteraksje mei jo merk - ferline, hjoed en takomst.\nDizze ferskowingen meitsje it in strategyske ymperatyf foar bedriuwen om de libbenswearde fan klanten te begripen en te foarsizzen, wat har helpt te identifisearjen wichtige segminten fan konsuminten foar har merk foar it punt fan oankeap en har marketingstrategyen te optimalisearjen om te konkurrearjen en te bloeien.\nNet alle CLV-modellen binne lykwols lyk makke - de measte generearje it op it aggregaat yn stee fan it yndividuele nivo, dus binne se dus net yn steat om takomstige CLV sekuer te foarsizzen. Mei de CLV op yndividueel nivo dy't Retina genereart, kinne klanten útinoar pleagje wat it is dat har bêste klanten oars makket fan alle oaren en dizze ynformaasje opnimme om de profitabiliteit fan har folgjende klantwinningskampanje te ferheegjen. Derneist is Retina yn steat om in dynamyske CLV-foarsizzing te leverjen basearre op de eardere ynteraksjes fan 'e klant mei it merk, wêrtroch klanten kinne witte hokker klanten se moatte rjochtsje mei spesjale oanbiedingen, koartingen en promoasjes.\nWat is Retina AI?\nRetina AI brûkt keunstmjittige yntelliginsje om de libbenswearde fan klant te foarsizzen foar de earste transaksje.\nRetina AI is it ienige produkt dat de lange termyn CLV fan nije klanten foarseit, wêrtroch groeiferkeapers yn steat binne om in kampanje te meitsjen of besluten foar budzjetoptimalisaasje yn hast realtime te meitsjen. In foarbyld fan it Retina-platfoarm yn gebrûk is ús wurk mei Madison Reed dy't socht nei in real-time oplossing om kampanjes op Facebook te mjitten en te optimalisearjen. It team dêr keas foar in run in A / B test sintraal op 'e CLV: CAC (klant akwisysje kosten) ratio.\nMadison Reed Case Study\nMei in testkampanje op Facebook wie Madison Reed fan doel om de folgjende doelen te berikken: Kampanje ROAS en CLV yn hast realtime mjitte, budzjetten opnij ferwize nei mear rendabele kampanjes en begripe hokker advertinsjekreatyf resultearre yn de heechste CLV: CAC-ferhâldingen.\nMadison Reed sette in A/B-test op mei deselde doelgroep foar beide segminten: froulju fan 25 jier of âlder yn 'e Feriene Steaten dy't noait in Madison Reed-klant west hienen.\nKampanje A wie de bedriuw as gewoanlik kampanje.\nKampanje B waard wizige as it testsegment.\nMei help fan libbenslange wearde fan klant waard it testsegment posityf optimalisearre foar oankeapen en negatyf tsjin unsubscribers. Beide segminten brûkten deselde advertinsjekreatyf.\nMadison Reed rûn de test op Facebook mei in 50/50 split foar 4 wiken sûnder feroaringen yn 'e midden fan' e kampanje. De CLV:CAC-ferhâlding tanommen mei 5% fuortendaliks, as in direkt resultaat fan it optimalisearjen fan de kampanje mei help fan klant lifetime wearde binnen de Facebook ads manager. Tegearre mei in bettere CLV: CAC-ferhâlding fertsjinne de testkampanje mear yndrukken, mear webside-oankeapen en mear abonneminten, wat úteinlik liede ta ferhege ynkomsten. Madison Reed besparre op kosten per yndruk en kosten per oankeap, wylst se ek mear weardefolle klanten op lange termyn krije.\nDizze soarten resultaten binne typysk by it brûken fan Retina. Gemiddeld fergruttet Retina marketing-effisjinsje mei 30%, fergruttet inkrementele CLV mei 44% mei lookalike publyk, en fertsjinnet 8x Return on Ad Spend (ROAS) op akwisysjekampanjes yn ferliking mei typyske marketingmetoaden. Personalisaasje basearre op foarsein klantwearde op skaal yn real-time is úteinlik in spultsje-wikseler yn marketingtechnology. De fokus op klantgedrach ynstee fan demografy makket it in unyk en yntuïtyf gebrûk fan gegevens om marketingkampanjes te feroarjen yn effektive, konsekwinte winsten.\nRetina AI biedt de folgjende mooglikheden\nCLV Lead Scores - Retina biedt bedriuwen de middels om alle klanten te skoaren om kwaliteitsleaden te identifisearjen. In protte bedriuwen binne net wis fan hokker klanten de heechste wearde sille leverje oer har libben. Troch Retina te brûken om baseline gemiddelde rendemint op advertinsjebestegingen (ROAS) te mjitten yn alle kampanjes en kontinu te skoaren fan leads en bywurkjen fan CPA's dêrop, generearje Retina's foarsizzings in folle hegere ROAS op 'e kampanje dy't waard optimalisearre mei eCLV. Dit strategysk gebrûk fan keunstmjittige yntelliginsje jout bedriuwen de middels om klanten te identifisearjen en tagong te krijen dy't yndikatyf binne fan residuele wearde. Beyond klantscore kin Retina gegevens yntegrearje en segmentearje fia in klantgegevensplatfoarm foar rapportaazje oer systemen.\nCampaign Budget Optimization - Strategyske marketeers sykje altyd nei manieren om har advertinsjebestegingen te optimalisearjen. It probleem is dat de measte marketeers oant 90 dagen moatte wachtsje foardat se eardere kampanjeprestaasjes kinne mjitte en takomstige budzjetten dêrop oanpasse. Retina Early CLV stelt marketeers yn steat om tûke karren te meitsjen oer wêr't se har advertinsjebesteging yn realtime rjochtsje kinne, troch har heechste CPA's te reservearjen foar klanten en prospects mei hege wearde. Dit optimisearret fluch doel-CPA's fan kampanjes mei hegere wearde om hegere ROAS en hegere konverzjesifers te leverjen.\nLookalike Audiences – Retina hawwe wy opmurken dat in protte bedriuwen in heul lege ROAS hawwe - meastentiids sawat 1 of sels minder dan 1. Dit bart faak as de advertinsjebesteging fan in bedriuw net evenredich is mei de libbenswearde fan har prospects of besteande klanten. Ien manier om ROAS dramatysk te ferheegjen is it meitsjen fan wearde-basearre lookalike-publyken en it ynstellen fan korrespondearjende bodkappen. Op dizze manier kinne bedriuwen advertinsjebestegingen optimalisearje op basis fan de wearde dy't har klanten har op 'e lange termyn sille bringe. Bedriuwen kinne har rendemint op advertinsjebestegingen fertrijefâldigje mei Retina's libbenslange wearde-basearre lookalike publyk.\nWearde-basearre biedingen - Op wearde basearre biedingen is basearre op it idee dat klanten fan sels legere wearde it wurdich binne te krijen 一 sa lang as jo net te folle besteegje oan it oanskaffen fan se. Mei dy oanname helpt Retina klanten mei it ymplementearjen fan wearde-basearre biedingen (VBB) yn har Google- en Facebook-kampanjes. It ynstellen fan bodkappen kin helpe om hege LTV: CAC-ferhâldingen te garandearjen en jout kliïnten mear fleksibiliteit om kampanjeparameters te feroarjen om te passen by bedriuwsdoelen. Mei dynamyske bodkappen fan Retina ferbettere kliïnten har LTV: CAC-ferhâldingen signifikant troch akwisysjekosten ûnder 60% fan har bodkappen te hâlden.\nFinansjele & Customer Health - Rapportearje oer de sûnens en wearde fan jo klantbasis. Quality of Customers Report™ (QoC) jout in detaillearre analyse fan 'e klantbasis fan in bedriuw. De QoC rjochtet him op foarútstribjende klantmetriken en akkounts foar klanteigen fermogen boud mei werhelle oankeapgedrach.\nPlan in oprop om mear te learen\nTags: ab testingaikeunstmjittige yntelliginsjecackampanje budzjet optimalisaasjeclv lead scoresklant sûnenslibbenswearde fan klantFacebook ad managerlead scoringMadison reedfoarsizzend clvretina aiwearde-basearre biedingen\nEmad is de CEO en mei-oprjochter fan Retina AI. Sûnt 2017 hat Retina wurke mei kliïnten lykas Nestle, Dollar Shave Club, Madison Reed, en mear. Foardat hy by Retina kaam, boude en rûn Emad analytyske teams by Facebook en PayPal. Syn oanhâldende passy en ûnderfining yn 'e tech-yndustry stelde him yn steat om produkten te bouwen dy't organisaasjes helpe by it meitsjen fan bettere saaklike besluten troch it benutten fan har eigen gegevens. Emad fertsjinne in BS yn Electrical Engineering fan Penn State, in Masters of Electrical Engineering fan Rensselaer Polytechnic Institute, en in MBA fan UCLA Anderson School of Management. Bûten syn wurk mei Retina AI is hy in blogger, sprekker, opstartadviseur, en bûten-aventoerist.\n5 tips om jo konverzjeraten foar fideo-advertinsjes te ferheegjen


Ring yn it nije jier yn Syprus mei dit geweldige oanbod | Reisnijs\nIn protte minsken kieze in bestimming te selektearjen wolkom it nije jier, Om't it in manier is om wat orizjineler te dwaan op datums as dizze. As jo tinke oan dy reis wêrfan jo altyd dreamden, sille wy jo helpe mei in mear dan perfekt idee. Ring yn it nije jier yn Syprus!\nDêr fine jo alles wat jo nedich binne om in nij jier oan 'e rjochter foet te begjinnen. Weddenskip op it feest mar ek op de meast kulturele kuiers. In perfekte cocktail wêr't jo grif al lang oer dreamd hawwe. Ûntdekke it geweldige oanbod dat wy foar jo hawwe selekteare.\n1 Oanbiede om yn it nije jier yn Syprus te ringjen\n2 Wat te sjen en te dwaan yn Syprus by Kryst\n2.1 Ien dei skiif yn Syprus\n2.2 Kastiel Kolossi\n2.4 Kastiel fan San Hilarion\nOanbiede om yn it nije jier yn Syprus te ringjen\nSoms moatte wy in tiid as dizze ûntkomme. Mar it betsjuttet net dat wy de Krystgeast oan 'e kant moatte sette, krekt oarsom. Wy kinne it momint trochgean, mar yn in oar diel fan 'e wrâld. Yn dit gefal hawwe wy Syprus selekteare, om't wy dêr alles fine wat wy nedich binne om op 'e bêste basis te begjinnen. Wat tinksto besteegje trije dagen yn in bestimming lykas dizze en foar minder dan jo ferwachtsje.\nIt is in oanbod wêr sawol de flecht as it ferbliuw binne ynbegrepen, De earste fan har hat syn fertrek op 'e 30ste fan Madrid. Wylst de weromreis op 2 jannewaris is. Derneist moat wurde betocht dat de priis ynklakke bagaazje omfettet. It keazen hotel is de 'Kapetanios Odyssia' dy't twa restaurants, keamers mei balkon, swimbad en sauna hat. Derneist is it heul goed lizzend, om't it mar 4 kilometer fan it sintrum is. Fansels, al dizze goede deugden, sille jo tinke dat se de priis ferheegje, mar nee. Yn dit gefal hat sawol de flecht as it ferbliuw yn dy trije dagen, mei moarnsiten, in priis fan 647 euro. Is dat net in goed idee? No, as dat sa is, kinne jo it boeke by Lêste minút.\nWat te sjen en te dwaan yn Syprus by Kryst\nSûnder twifel is it ien fan dy bestimmingen wêr't jo op it earste gesicht fereale op wurde. Is mediterran eilân it hat in unike skientme wêrûnder argeologyske oerbliuwsels wurde fûn en ek de meast paradysyske strannen. Tradysje seit dat it it plak is wêr't Afrodite waard berne, dus, op basis dêrfan, wite wy al dat it wat heul spesjaal is.\nIen dei skiif yn Syprus\nAs wy oankomme op 'e 30e, sille wy de moarn fan' e 31ste noch hawwe om in soarte fan aktiviteit te dwaan. Ien fan 'e bekendsten yn dit gebiet is ski. Hjirfoar hawwe wy de Mount Olympus, wêr't jo sille wurde ferrast op har 1952 meter hege, ien fan 'e wichtichste attraksjes fan it plak. It hat 6 spoaren, elk fan har ferskillende lingte en kompleksiteit. Fanôf hjir sille jo perfekte útsichten hawwe oer it Akrotiri-skiereilân as it Salt Lake.\nIt kastiel waard boud yn 'e XNUMXe ieu en is yn râne fan Limassol, It hat in grutte toer dy't mear dan 20 meter heech is. Fan wêr't wy in yndrukwekkend útsicht hawwe oer alles dat deromhinne leit. In kuier werom yn 'e tiid dy't goed oerstekke is.\nIen fan 'e meast ferneamde argeologyske plakken is dizze. Sûnder twifel leit it oan 'e foet fan in klif, dat is fanselssprekkend dat de werjeften mear dan yndrukwekkend binne. Dêr kinne wy wat goed bewarre mozaïeken sjen, lykas it teatergebiet en de Eustolios hûs.\nKastiel fan San Hilarion\nYn dit kastiel de leginden binne fol stadichoan. Ien fan har is dat it waard boud troch de keninginne fan 'e mearkes, dy't fan it plak hâldt en har residinsje dêr makke. It hat yndrukwekkend útsjoch, omjûn troch muorren en gebieten dy't lykje út 'e berch te heljen.\nLa Karpas skiereilân is in oar punt om rekken mei te hâlden. Oft it waar goed is of net, wy kinne de gouden strannen deromhinne net misse. Hoewol it net ien fan 'e meast besochte gebieten is, is it wier dat it ek magyske hoeken hat, histoaryske stêden lykas Dipkarpaz of de tsjerke fan Agios Filon.\nWêr't jo ek sjogge, alle plakken binne ongelooflijk. Sadat Troodos it is net fier efter. Tsjerken likegoed as kleasters bekroane it. Derneist, mei tal fan muorreskilderijen typysk foar de midsieuske perioade dy't it altyd nedich is om te ûntdekken. Sa't jo sjen kinne, kin it in folle yntinsiver Kryst wêze dan jo ferwachte en yn mar trije dagen. Mar as jo josels organisearje, sille jo wis kinne genietsje fan dit alles en mear. Ring yn it nije jier yn Syprus!\nFolslein paad nei artikel: Reisnijs » Algemien » Biedingen » Ring yn it nije jier yn Syprus